Cobian Backup – ဖိုင် လုံလုံခြုံခြုံ သိမ်းဆည်းရေး ကိရိယာ\nCobian Backup ကို ဒစ်ဂျစ်တယ် ဖိုင်တွေ archive လုပ်တဲ့ နေရာမှာ အသုံးပြုတယ်။ အဲဒီ archives တွေကို ကွန်ပျူတာ၊ ရုံးအတွင်းမှာရှိတဲ့ network ၊ ဖြုတ်တပ်လို့ရတဲ့ devices တွေ (သို့) အင်တာနက် ဆာဗာတွေမှာ သိမ်းထားလို့ ရတယ်။\nကွန်ပျူတာ လိုအပ်ချက်များ -\nဒီလမ်းညွှန်ချက်ထဲမှာ သုံးစွဲထားတဲ့ ဗားရှင်း\nခွင့်ပြုချက် လိုင်စင် -\nသုံးစွဲနည်း စာအုပ်ငယ် ၅။ ဆုံးရှုံးသွားတဲ့ သတင်း အချက်အလက်များကို ပြန်ဆယ်နည်း\nဒီပရိုဂရမ်ကို စတင် အသုံးပြုနိုင်ဖို့ လိုအပ်သော အချိန် - ၃၀ မိနစ်\nပြန်လည်ရရှိမည့် အကျိုးကျေးဇူး -\nမှတ်တမ်းမှတ်ရာတွေ၊ ဖိုင်တွေနဲ့ ဖိုင်တွဲတွေအားလုံးကို back up လုပ်လို့ ရတယ်\nback up ဖိုင်တွေကို compress လုပ်နိုင်သလို၊ decompress လုပ်လို့ ရတယ်\narchive လုပ်ထားတဲ့ ဖိုင်တွေကို စာဝှက်လုပ်ရသလို စာဝှက်ဖေါ်ပေးလို့ ရပါတယ်\nGNU Linux, Mac OS နဲ့ အခြား Microsoft Windows နဲ့ လိုက်ဖက်ကိုက်ညီတဲ့ ပရိုဂရမ်များ -\nမှတ်တမ်းမှတ်ရာတွေ၊ ဖိုင်တွေနဲ့ ဖိုင်တွဲတွေကို Archive လုပ်တယ် (သို့) backup လုပ်တယ် ဆိုတာ ဖိုင်တွေကို တနေရာကနေ တခြား ပိုပြီး လုံခြုံတဲ့ နေရာကို ကော်ပီ ကူးယူသလိုပဲ ရိုးရှင်းလှပါတယ်၊ ဒီ့အတွက် အထူး ကိရိယာတွေ မလိုပါဘူး။ ဒါပေမဲ့၊ မှတ်တမ်းမှတ်ရာတွေနဲ့ ဖိုင်အတော်များများကို archive လုပ်တဲ့အခါ အထူး backup ပရိုဂရမ် တခုခု (Cobian Backup လို) (သို့) file synchronisation ကိရိယာလို အကြောင်းအရာ တမျိုးထဲကိုပဲ တနေရာထဲမှာ သိမ်းထားပေးနိုင်တဲ့ ကိရိယာတွေကို အသုံးပြုနိုင်တယ်။ Cobian Backup အပြင်၊ မှတ်တမ်းမှတ်ရာတွေကို archive လုပ်ပေးနိုင် (သို့) backup လုပ်ပေးနိုင်တဲ့ တခြားကိရိယာ အတော်များများ ရှိတယ်၊ ကျွန်တော်တို့အနေနဲ့ အကြံပြုထားတဲ့ စာရင်းတွေကတော့ အောက်ပါအတိုင်း ဖြစ်တယ် -\nFreebyte Backup ဟာ Microsoft Windows အတွက် ထုတ်လုပ်ထားတဲ့ အခမဲ့ backup ပရိုဂရမ်တခု ဖြစ်တယ်၊\nUnison File Synchronizer ဟာ Microsoft Windows, Mac OS, and GNU/Linux အတွက် ထုတ်လုပ်ထားတဲ့ အခမဲ့ပြီး ပွင့်လင်းတဲ့ အရင်းအမြစ် ပရိုဂရမ်တခု ဖြစ်တယ်၊\nAllway Sync ဟာ Microsoft Windows ဖိုင်တွေကို synchronize လုပ်ပေးတဲ့ ကိရိယာ တခု ဖြစ်တယ်၊\nFreeFileSync ဟာ GNU/Linux နဲ့ Microsoft Windows တို့အတွက် ထုတ်လုပ်ထားတဲ့ အခမဲ့ပြီး ပွင့်လင်းတဲ့ အရင်းအမြစ် ဖိုင် synchronize လုပ်ပေးတဲ့ ကိရိယာတခု ဖြစ်တယ်၊\nTime Machine ဟာ Apple ကုမ္ပဏီက ထုတ်လုပ်တဲ့ backup utility တခု ဖြစ်ပြီး၊ Mac OS (ဗားရှင်း ၁၀.၅ နဲ့ အထက်) မှာ ထည့်သွင်းထားတယ်၊\nUbuntu GNU/Linux သုံးစွဲသူတွေ အသုံးပြုနိုင်တဲ့ ကိရိယာတွေကို ဖေါ်ပြတဲ့ System ကို Backup လုပ်နည်း လမ်းညွှန်ကို ဖတ်ရှုပါ။\nCobian Backup ဟာ ဖိုင်တွေနဲ့ ဖိုင်တွဲတွေကို archive (backup copy တခု) လုပ်တဲ့ နေရာမှာ အသုံးပြုတယ်။ Backups တွေကို ကွန်ပျူတာ၊ ရုံးအတွင်းမှာရှိတဲ့ network ၊ ဖြုတ်တပ်လို့ရတဲ့ devices တွေ (CDs, DVDs နဲ့ USB မှတ်ဉာဏ်ချောင်းတွေ) မှာ သိမ်းဆည်းထားလို့ ရတယ်။ Cobian Backup နဲ့ ဖိုင်တွဲတွေ၊ ဖိုင်တွေကို ပုံမှန် archive လုပ်လို့ ရတယ်။ system ရဲ့ နောက်ခံ (system tray) မှာ တိတ်တဆိတ် အလုပ်လုပ်တယ်၊ အချိန်ဇယားကို စစ်ဆေးပြီး လိုအပ်လာတဲ့အခါ backup တွေကို လုပ်ဆောင်ပေးတယ်။ Cobian Backup ကလည်း ဖိုင်တွေကို backup လုပ်ပေးနိုင်သလို compress လုပ်ပြီး encrypt လုပ်ပေးနိုင်ပါတယ်။\nCobian ကို Install လုပ်ခြင်း\nလက်စွဲ လမ်းညွှန် နိဒါန်းအကျဉ်းချုပ်ကို ဖတ်ရှုပါ။\nwww.educ.umu.se/~cobian/cobianbackup.htm စာမျက်နှာကို ဖွင့်ဖို့ အောက်က Cobian icon ကို နှိပ်လိုက်ပါ။\nဒီစာမျက်နှာပေါ်က "Download Cobian Backup" link ကို နှိပ်လိုက်ပါ။\ninstaller ကို Save လုပ်လိုက်ပါ၊ အဲဒီနောက် နှစ်ချက် နှိပ်လိုက်ပါ\nရှေ့ဆက်မသွားခင် အောက်က 'Installation Note' ကို ဖတ်ရှုပါ\nCobian ကို အောင်အောင်မြင်မြင် install လုပ်ပြီးတဲ့အခါ installation ပရိုဂရမ်ကို ကွန်ပျူတာထဲကနေ ပယ်ဖျက်နိုင်တယ်။\nCobian Backup ကို Install လုပ်ပြီး ဖိုင်များကို Archive လုပ်နည်း\nဒီစာမျက်နှာမှာ ပါဝင်တဲ့ အပိုင်းများ -\n၂.၀ Cobian Backup ကို Install လုပ်နည်း\nInstallation မှတ်စု - installation လုပ်ငန်းစဉ်ကို စတင် မလုပ်ခင်၊ နောက်ဆုံးထွက် Microsoft Windows Installer နဲ့ Microsoft.NET Framework ဗားရှင်း နှစ်ခုစလုံး ရှိထားရမှာ ဖြစ်ပါတယ်။\nCobian Backup ကို Install လုပ်တာဟာ အတော်လေး လွယ်ကူပြီး မြန်ဆန်တယ်။ Cobian Backup ကို စတင် Install လုပ်ဖို့၊ အောက်ပါ အဆင့်တွေကို လုပ်ဆောင်ပါ -\nအဆင့် ၁။ ကို နှစ်ချက် နှိပ်ပါ၊ Open File - Security Warning dialog box ပေါ်လာလိမ့်မယ်။ ဖေါ်လာတဲ့အခါ အပြာနုရောင် Extracting the resource တိုးတက်မှုပြ status bar ကို သက်ဝင်စေဖို့ ကို နှိပ်ပါ၊ ခဏအကြာမှာ အောက်ပါ မျက်နှာပြင် ပေါ်လာလိမ့်မယ် -\nပုံ ၁ - Cobian Setup ဘာသာစကားကို ရွေးချယ်တဲ့ဝင်းဒိုး ပြပုံ\nအဆင့် ၂။ Please read and accept the license agreement မျက်နှာပြင်ကို သက်ဝင်စေဖို့ ကို နှိပ်ပါ၊ I accept option ကို check လုပ်လိုက်ပါ၊ အဲဒီနောက် အောက်ပါ မျက်နှာပြင်ကို သက်ဝင်စေဖို့ ကို နှိပ်ပါ -\nပုံ ၂ - installation directory တခုကို ရွေးချယ်တဲ့ ၀င်းဒိုးပြပုံ\nအဆင့် ၃။ အောက်ပါ မျက်နှာပြင်ကို သက်ဝင်စေဖို့ ကို နှိပ်ပါ -\nပုံ ၃ - Installation အမျိုးအစားနဲ့ Service options ၀င်းဒိုးပြပုံ\nအဆင့် ၄။ အပေါ်က ပုံ ၃ နဲ့ ပုံစံတူဖို့၊ Service options pane ထဲက Use Local System account option ကို Check လုပ်ပါ။\nအရေးကြီချက် - ဒီ option က Cobian Backup ကို နောက်ခံမှာ တချိန်လုံး တိတ်တဆိတ် အလုပ်လုပ်စေလိမ့်မယ်၊ backups တွေဟာ သတ်မှတ်ထားတဲ့အတိုင်း အလုပ်လုပ်ကြမှာ ဖြစ်ပါတယ်။\nအဆင့် ၅။ အောက်ပါ စာတမ်း အချက်ပြကို သက်ဝင်စေဖို့ ကို နှိပ်ပါ -\nပုံ ၄ - Cobian Backup 10 စာတမ်း အချက်ပြပုံ\nအဆင့် ၆။ နောက်ထပ် installation မျက်နှာပြင်ကို သက်ဝင်စေဖို့ ကို နှိပ်ပြီး installation လုပ်ငန်းစဉ်ကို ဆက်လုပ်ဖို့ ကို နှိပ်ပါ။\nအဆင့် ၇။ installation လုပ်ငန်းစဉ်ကို အပြီးသတ်ဖို့ ကို နှိပ်ပါ။ installation လုပ်ငန်းစဉ် ပြီးသွားတဲ့အခါ၊ Cobian Backup icon ဟာ Windows System Tray ထဲမှာ အတိုင်း ပေါ်လာမယ်။\n၂.၁ ဖိုင်တွဲများနဲ့ ဖိုင်များကို Backup လုပ်နည်း\nဒီအခန်းမှာ သတ်မှတ်ထားတဲ့ ဖိုင်တွေနဲ့ ဖိုင်တွဲတွေကို ရိုးရိုး backup (သို့) archive လုပ်နည်း တခုကို လေ့လာသွားမယ်။ Cobian Backup က သတ်မှတ်ထားတဲ့ ဖိုင်နဲ့ ဖိုင်တွဲ အုပ်စုတစု ပါဝင်ဖို့ backup task ကို configure လုပ်ထားနိုင်တယ်။ backup task တခုကို ပေးထားတဲ့ နေ့စွဲ (သို့) အချိန်တခုမှာ အလုပ် လုပ်အောင် သတ်မှတ်ထားနိုင်တယ်။\nBackup task အသစ်တခုကို လုပ်ဆာင်ဖို့၊ အောက်ပါ အဆင့်ကို လုပ်ဆောင်ပါ -\nအဆင့် ၁။ အောက်ပါအတိုင်း backup task အသစ်တခုကို ဖွင့်ပြီး New task ၀င်းဒိုးတခုကို သက်ဝင်စေဖို့ ကို နှိပ်ပါ -\nပုံ ၁ - task pane အသစ်တခု ပြပုံ\nbackup options တွေနဲ့ parameters အမျိုးမျိုးကို သတ်မှတ်ရာမှာ အသုံးပြုတဲ့ ဘယ်ဖက် sidebar ထဲက tabs တွေနဲ့ သက်ဆိုင်ရာ မျက်နှာပြင်တွေကို pane ရဲ့ ညာဖက်မှာ ပြထားတယ်။ General tab ထဲက options တွေ အားလုံးကို အောက်ပါအတိုင်း ဖေါ်ပြထားပါတယ် -\n၂.၁.၁ Option ဖေါ်ပြချက်များ\nTask Name - ဒီ Task Name text field မှာ backup task ရဲ့ အမည်တခုကို ရေးထည့်နိုင်တယ်။ backup အမျိုးအစားကို ထင်ဟပ်စေတဲ့ အမည်တခုကို ပေးပါ။ ဥပမာ အားဖြင့်၊ တကယ်လို့ backup ထဲမှာ ဗွီဒီယိုဖိုင်တွေ ပါနေမယ် ဆိုရင်၊ Video Backup ဆိုပြီး အမည်ပေးနိုင်တယ်။\nDisabled - ဒီ option ကို check မလုပ်ပဲ ချန်ထားပါ။\nWarning - Disabled option ကို Enable လုပ်ခြင်းဖြင့် ကျန်တဲ့ options တွေကို override လုပ်သွားမှာ ဖြစ်ပြီး၊ backup task ကို အလုပ်မလုပ်အောင် တားဆီးပေးမှာ ဖြစ်ပါတယ်။\nInclude Subdirectories - ဒီ option က backup task လုပ်ဖို့ ရွေးချယ်ထားတဲ့ directory/ဖိုင်တွဲထဲက subdirectories/ဖိုင်တွဲတွေ အားလုံးကို ပါဝင်လာစေမှာ ဖြစ်တယ်။ ဒါဟာ အရေအတွက်များတဲ့ ဖိုင်တွဲတွေနဲ့ ဖိုင်တွေကို back up လုပ်တဲ့နေရာမှာ အဆင်ပြေစေတဲ့ နည်းလမ်း တခု ဖြစ်တယ်။ ဥပမာ တခု အနေနဲ့၊ တကယ်လို့ My Documents ဖိုင်တွဲကို ရွေးပြီး ဒီ option ကို check လုပ်ထားလိုက်မယ်ရင်၊ My Documents ထဲမှာ ရှိတဲ့ ဖိုင်နဲ့ ဖိုင်တွဲတွေ အားလုံးကို backup task ထဲမှာ ပါဝင်စေမှာ ဖြစ်တယ်။\nCreate separated backups using timestamps - ဒီ option က backup task ရဲ့ နေ့စွဲနဲ့ အချိန်ကို backup ဖိုင်ထဲက ဖိုင်တွဲ အမည်ထဲမှာ အလိုအလျှောက် ထည့်သွင်းဖို့ သတ်မှတ်ပေးလိမ့်မယ်။ ဒါဟာ ကောင်းတဲ့ အချက် ဖြစ်ပါတယ်။ ဘာကြောင့်လဲ ဆိုရင် backup တခုကို လုပ်ဆောင်တဲ့အခါ အလွယ်တကူ သိရှိနိုင်မှာ ဖြစ်တဲ့အတွက် ဖြစ်ပါတယ်။\nUse file attribute logic - ဒီ option ဟာ (အောက်မှာ ပြထားတဲ့အတိုင်း) incremental (သို့) differential backup လုပ်ဖို့အတွက်သာ ဆီလျှော်မှု ရှိတယ်။ ဖိုင် attributes ထဲမှာ ဖိုင်ရဲ့ အချက်အလက်တွေ ပါရှိပါတယ်။\nမှတ်ချက် - အောက်က option ကတော့ Windows XP အပါအ၀င် နောက်ဆုံးထွက် Windows OS ဗားရှင်းတွေအတွက်ပဲ ရနိုင်တယ်။\nUse Volume Shadow Copy - ဒီ option က lock လုပ်ထားတဲ့ ဖိုင်တွေကို backup လုပ်ပေးတယ်။\nCobian Backup ကတော့ မူရင်း ဖိုင်ထဲမှာ နောက်ဆုံး backup လုပ်လိုက်တဲ့ နောက်ပိုင်းမှာ အပြောင်းအလဲ ရှိမရှိ ဆိုတာကို ထင်ရှားစေတဲ့ အချက်အလက်တွေကို စစ်ဆေးပေးတယ်။ တကယ်လို့ Differential (သို့) Incremental backup တခုခုကို လုပ်မယ် ဆိုရင်၊ ဖိုင်ကို မွမ်းမံပေးလာပါလိမ့်မယ်။\nမှတ်ချက် - တကယ်လို့ ဒီ option ကို disable လုပ်ထားရင် backup ကို အပြည့်အ၀ (သို့) အစမ်းပဲ လုပ်လို့ ရမယ် (dummy backup option ကို အောက်မှာ ရှင်းပြထားတယ်)။\n၂.၁.၂ Backup အမျိုးအစား ဖေါ်ပြချက်များ\nFull - ဒီ option က မူရင်း တည်နေရာမှာ ရှိတဲ့ ဖိုင်အားလုံးကို backup directory ထဲမှာ ကူးယူသွားမှာကို ဆိုလိုတယ်။ အကယ်လို့ Create separated backups using timestamp option ကို enable လုပ်ထားရင်၊ မူရင်းထဲမှာ ရှိတဲ့ မိတ္တူ တော်တော်များများကို သင် ရရှိသွားမှာ ဖြစ်တယ် (လုပ်တဲ့ ဖိုင်တွဲ ခေါင်းစဉ်မှာ တပ်ထားတဲ့ အချိန်နဲ့ နေ့စွဲကို ကြည့်ပြီး backup ကို ခွဲခြားနိုင်တယ်)။ ဒါမှာ မဟုတ်ရင်၊ Cobian Backup က အရင် ဗားရှင်း (ရှိခဲ့ရင်) ကို overwrite လုပ်သွားမှာ ဖြစ်ပါတယ်။\nIncremental - ဒီ option က backup လုပ်ဖို့ ရွေးထားတဲ့ ဖိုင်တွေဟာ နောက်ဆုံး backup လုပ်လိုက်တဲ့ နောက်ပိုင်းမှာ အပြောင်းအလဲ ရှိမရှိ ဆိုတာကို ပရိုဂရမ်က စစ်ဆေးသွားမှာကို ဆိုလိုတယ်။ အကယ်လို့ အပြောင်းအလဲ မရှိဘူး ဆိုရင်၊ backup လုပ်နေတုန်းမှာ backup လုပ်ချိန်ကို သက်သာစေဖို့ ကျော်တက်သွားမှာ ဖြစ်တယ်။ ဒီ backup ကို လုပ်ဖို့ Use file attribute logic option ကို check လုပ်ထားဖို့ လိုအပ်ပါတယ်။\nDifferential - ဒီပရိုဂရမ်က နောက်ဆုံး backup ကို အပြည့်အ၀ လုပ်တဲ့နောက်ပိုင်း မူရင်းဖိုင်ထဲမှာ အပြောင်းအလဲ ရှိမရှိ စစ်ဆေးပေးလိမ့်မယ်။ အကယ်လို့ အဲဒီ ဖိုင်ကို ကူးယူဖို့ မလိုအပ်ဘူးဆိုရင်၊ backup အချိန်ကို သက်သာစေဖို့ ကျော်သွားမှာ ဖြစ်တယ်။ အလားတူ ဖိုင်တွေကို backup အပြည့်အ၀ မလုပ်ခင်၊ Differential နည်းလမ်းကို သုံးပြီး ဆက်လက် back up လုပ်လို့ ရပါတယ်။\nDummy task - ဒီ option ကို သုံးပြီး ကွန်ပျူတာကို သတ်မှတ်ထားတဲ့ အချိန်မှာ အလုပ်လုပ်ဖို့ (သို့) ပရိုဂရမ်တွေကို shut down လုပ်ဖို့ ဆောင်ရွတ်နိုင်တယ်။ ဒါဟာ အခြေကျတဲ့ backup အစီအစဉ်အတွက် ဆီလျှော်မှု သိပ်မရှိပေမဲ့ ပိုမို အဆင့်မြင့်တဲ့ option တခု ဖြစ်ပါတယ်။\nအဆင့် ၂။ backup task အတွက် ရှာဖွေရေး options တွေနဲ့ parameters တွေကို အတည်ပြုဖို့ ကို နှိပ်ပါ။\n၂.၂ Backup ဖိုင်တခုကို ဖန်တီးနည်း\nBackup ဖိုင်တခုကို စတင် ဖန်တီးဖို့၊ အောက်ပါ အဆင့်တွေကို လုပ်ဆောင်ပါ -\nအဆင့် ၁။ အောက်ပါ မျက်နှာပြင်အတွက် ဗားရှင်း အလွတ် တခုကို ပြသဖို့ New task ၀င်းဒိုးရဲ့ ဘယ်ဖက် sidebar မှာ ကို နှိပ်ပါ -\nပုံ ၃ - မူရင်းနဲ့ Destination panes တွေကို ပြသနေတဲ့ New task (MyBackup) ၀င်းဒိုးပြပုံ\nအဆင့် ၂။ back up လုပ်ချင်တဲ့ ဖိုင်တွေကို Select လုပ်ပါ။ (အပေါ်က ပုံ ၃ မှာ၊ My Documents ဖိုင်တွဲကို select လုပ်ထားတယ်။)\nအဆင့် ၃။ အောက်ပါ menu ကို သက်ဝင်စေဖို့ Source pane ထဲက ကို နှိပ်ပါ -\nပုံ ၄ - Source pane - Add button menu ပြပုံ\nအဆင့် ၄။ အကယ်လို့ directory တခုလုံးကို back up လုပ်ဖို့ ဖြစ်ဖြစ်၊ ဖိုင်တခုချင်းကို back up လုပ်ဖို့ ဖြစ်ဖြစ် Directory ကို Select လုပ်လိုက်ပါ။ back up လုပ်မဲ့ ဖိုင် (သို့) directories တခုချင်းကို ရွေးချယ်ဖို့ Manually ကို select လုပ်ပြီး backup လုပ်မဲ့ ဖိုင် (သို့) directory လမ်းကြောင်းကို ရေးထည့်ပါ။\nမှတ်ချက် - ဖိုင်နဲ့ ဖိုင်တွဲတွေကို လိုချင်သလောက် ထည့်လို့ ရတယ်။ အကယ်လို့ ဖိုင်တွေကို လောလောဆယ် FTP ဆာဗာမှာ back up လုပ်ထားချင်ရင်၊ FTP site option ကို ရွေးလိုက်ပါ (သင့်တော်တဲ့ ဆာဗာ login အသေးစိတ် အချက်အလက်တွေ ရှိထားဖို့တော့ လိုအပ်တယ်)။\nဖိုင်နဲ့ ဖိုင်တွဲတွေကို ရွေးချယ်တဲ့အခါ၊ Source နေရာမှာ ပေါ်လာကြလိမ့်မယ်။ အပေါ်က ပုံ ၃ မှာ တွေ့ရတဲ့အတိုင်း၊ အဲဒီနေရာမှာ My Documents ဖိုင်တွဲကို ပြထားတယ်၊ ဆိုလိုတာက အဲဒီဖိုင်တွဲဟာ အခုချိန်မှာ backup task ထဲမှာ ပေါ်လာမှာ ဖြစ်ပါတယ်။\nDestination pane က backup ထားမဲ့နေရာကို သတ်မှတ်ပေးတယ်။\nအဆင့် ၅။ အောက်ပါ menu ကို သက်ဝင်စေဖို့ Destination pane ထဲက ကို နှိပ်ပါ။\nပုံ ၅ - Destination pane ထဲက Add button menu ပြပုံ\nအဆင့် ၆။ backup ဖိုင်အတွက် ရွေးချယ်လိုက်တဲ့ destination ဖိုင်တွဲ တည်ရှိတဲ့ နေရာက browser တခုကို ဖွင့်ဖို့ Directory ကို Select လုပ်ပါ။\nမှတ်ချက် - အကယ်လို့ backup ဖိုင် ဗားရှင်း အမျိုးမျိုးကို ဖန်တီးချင်တယ် ဆိုရင်၊ ဖိုင်တွဲ တော်တော်မျာများကို ဒီနေရာမှာ ရွေးချယ်နိုင်တယ်။ အကယ်လို့ Manually option ကို ရွေးချယ်ထားရင်၊ backup ကို ထားချင်တဲ့ ဖိုင်တွဲရဲ့ နေရာ အပြည့်အစုံကို ရေးထည့်ပေးရမယ်။ archive ကို သိမ်းထားဖို့ အဝေးက အင်တာနက် ဆာဗာ တခုခုကို သုံးချင်ရင်၊ FTP site option ကို select လုပ်ပါ (သင့်လျှော်တဲ့ ဆာဗာ login အသေးစိတ် ရှိထားဖို့တော့ လိုအပ်တယ်)။\nဒီမျက်နှာပြင်ဟာ အပေါ်က ဥပမာမှာ ဖေါ်ပြထားတဲ့ မူရင်း နေရာမှာ ရှိတဲ့ ဖိုင်တွေနဲ့ ဖိုင်တွဲတွေ၊ destination နေရာမှာ ရှိတဲ့ ဖိုင်တွဲတွေနဲ့ ပုံစံ တူလာမှာ ဖြစ်တယ်။ ဒါပေမဲ့၊ OK ကို မနှိပ်နဲ့ဦး။ backup လုပ်မဲ့အချိန် သတ်မှတ်ဖို့ လိုပါသေးတယ်။\n၂.၃ Backup Task လုပ်ဖို့ အချိန်သတ်မှတ်နည်း\nအလိုအလျောက် backup လုပ်ဖို့၊ Schedule အခန်းကို ဖြည့်စွတ်ဖို့ လိုတယ်။ ဒီအခန်းမှာ backup လုပ်ချင်တဲ့ အချိန်ကို သတ်မှတ်ပေးနိုင်ပါတယ်။\nSchedule options ကို သတ်မှတ်ဖို့၊ အောက်ပါ အဆင့်တွေကို လုပ်ဆောင်ပါ -\nအဆင့် ၁။ အောက်ပါ pane ကို သက်ဝင်စေဖို့ ကို Select လုပ်ပါ -\nပုံ ၆ - Schedule type pane ကို ပြသနေတဲ့ myBackup ရဲ့ Properties ပြပုံ\nSchedule type options တွေကို drop-down menu ရဲ့ အောက်မှာ ဖေါ်ပြထားတယ် -\nOnce - backup ဟာ Date/Time နေရာမှာ သတ်မှတ်ထားတဲ့ နေ့စွဲနဲ့ အချိန်မှာပဲ အလုပ်လုပ်မှာ ဖြစ်တယ်။\nDaily - backup ဟာ Date/Time နေရာမှာ သတ်မှတ်တဲ့အချိန်မှာ နေ့တိုင်း အလုပ်လုပ်မှာ ဖြစ်တယ်။\nWeekly - backup ဟာ ရွေးချယ်ထားတဲ့ နေ့တွေမှာ အလုပ်လုပ်မှာ ဖြစ်တယ်။ အပေါ်က ဥပမာထဲမှာ၊ backup ကို သောကြာနေ့ ရောက်တိုင်း အလုပ်လုပ်မှာ ဖြစ်တယ်။ တခြားနေ့တွေကိုလည်း ရွေးချယ်ပေးနိုင်တယ်။ backup ကို Date/Time နေရာမှာ သတ်မှတ်ထားတဲ့ အချိန်မှာ အဲဒီနေ့ အားလုံးမှာ အလုပ်လုပ်သွားပါလိမ့်မယ်။\nMonthly - backup ဟာ Date/Time နေရာက ရက်၊ လ အချိန် ရွေးချယ် သတ်မှတ်တဲ့ နေရာမှာ ရေးထည့်လိုက်တဲ့ နေ့တွေမှာ အလုပ်လုပ်လာမှာ ဖြစ်ပါတယ်။\nYearly: The backup will be done on the days typed into the days of the month box, during the month specified, and at the time specified in the Date/Time area. Yearly - backup ဟာ လကို သတ်မှတ်ခဲ့တဲ့ အချိန် အတောအတွင်း၊ လ သတ်မှတ်တဲ့ box ထဲမှာ ရေးထည့်လိုက်တဲ့ နေ့တွေမှာ ဖြစ်ဖြစ်၊ Date/Time နေရာက သတ်မှတ်ထားတဲ့ အချိန်မှာ ဖြစ်ဖြစ် အလုပ်လုပ်လာမှာ ဖြစ်ပါတယ်။\nTimer - backup ဟာ Date/Time နေရာမှာ ရှိတဲ့ Timer text box ထဲမှာ သတ်မှတ်လိုက်တဲ့ ကြားကာလမှ ထပ်ခါ သလဲလဲ အလုပ်လုပ် သွားမှာ ဖြစ်တယ်။\nManually - backup ကို ပင်မ ပရိုဂရမ် ၀င်းဒိုးကနေ ကိုယ်တိုင် လုပ်ဆောင်ဖို့ လိုတယ်။\nအဆင့် ၂။ အောက်ပါအတိုင်း backup လုပ်မဲ့ အချိန်အတွက် options နဲ့ settings ကို အတည်ပြုဖို့ ကို နှိပ်ပါ -\nပုံ ၇ - configure လုပ်ထားတဲ့ Schedule type pane ကို ပြသနေတဲ့ New task ၀င်းဒိုး ပြပုံ\nbackup တခု လုပ်မဲ့အချိန်ကို သတ်မှတ်ပြီးတာနဲ့၊ နောက်ဆုံး အဆင့်ကို လုပ်ပြီး သွားပါပြီ။ အခုချိန်မှာ ရွေးချယ်ထားတဲ့ အချိန်မှာ သတ်မှတ်ထားတဲ့ ဖိုင်တွဲတွေကို backup လုပ်သွားပေးမှာ ဖြစ်ပါတယ်။\nဖိုင်များကို Compress လုပ်နည်း\n၃.၀ Backup ဖိုင်ကို Compress လုပ်နည်း\nအဆင့် ၁။ archive လုပ်ချင်တဲ့ backup ဖိုင်တွေ ပါရှိတဲ့ အခန်း ၂.၃ Backup ဖိုင်တခုကို ဖန်တီးနည်း ထဲမှာ ဖေါ်ပြတဲ့အတိုင်း backup task တခုကို ဖန်တီးလိုက်ပါ။\nအဆင့် ၂။ New task မျက်နှာပြင်ကို အောက်မှာ ပြထားတဲ့အတိုင်း သက်ဝင်စေဖို့ ဘယ်ဖက် sidebar မှာ ရှိတဲ့ ကို Select လုပ်ပါ -\nပုံ ၁ - Compression နဲ့ အားကောင်းတဲ့ Encryption panes တွေကို ပြသနေတဲ့ New task မျက်နှာပြင် ပြပုံ\nCompression pane ဟာ backup ကို Compress လုပ်တဲ့နေရာမှာ အသုံးပြုတယ်။\nမှတ်ချက် - Compression ကို ဖိုင် သိမ်းဆည်းတဲ့ အရွယ်ပမဏကို လျှော့ချရမှာ အသုံးပြုတယ်။ အကယ်လို့ တခါတလေ ကျမှ အသုံးပြုလေ့တဲ့ ဖိုင်ဟောင်းတွေ ရှိနေပြီး၊ ဆက်လက် ထားရှိချင်တယ် ဆိုရင်၊ သူတို့ နေရာယူတဲ့ နေရာ အနည်းဆုံး ဖြစ်အောင် လုပ်ဆောင်နိုင်တဲ့ Format တမျိုးနဲ့ ထားရှိဖို့ လိုအပ်တယ်။ Compression ဟာ မှတ်တမ်းမှတ်ရာတွေထဲက မလိုအပ်တဲ့ ကုဒ်ရေးသားချက်တွေကို ဖယ်ရှားပြီး အရေးကြီးတဲ့ အချက်အလက်တွေကို ပကတိအတိုင်း ထားရှိပေးတယ်။ Compression က မူရင်း ဒေတာတွေကို မထိခိုက်စေဘူး။ compress လုပ်ထားတဲ့အခါ ဖိုင်တွေကို ကြည့်လို့ မရဘူး။ ဖိုင်တွေကို ပြန်ကြည့်ချင်တဲ့အခါ ဖိုင်တွေကို ပြောင်းပြန် 'decompress' ပြန်လုပ်ရမှာ ဖြစ်တယ်။\nCompression type drop-down list ထဲက sub-options သုံးခုဟာ အောက်ပါ အတိုင်း ဖြစ်တယ် -\nNo Compression - ဒီ option က သိထားတဲ့အတိုင်း ဘာ compression ကိုမှ လုပ်မပေးဘူး။\nZip Compression - ဒီ option ဟာ Windows systems အတွက် standard compression လုပ်တဲ့ နည်းလမ်း ဖြစ်ပြီး အတော်လေး အဆင်ပြေတယ်။ တကြိမ် Archives လုပ်လိုက်တဲ့ အရာတွေကို standard Windows ကိရိယာတွေ ((သို့) အဲဒါတွေကို ဖွင့်ဖို့ ZipGenius ပရိုဂရမ်ကို download လုပ်လို့ ရတယ်) နဲ့ ဖွင့်လို့ ရတယ်။\nSQX Compression - SQX compression ဟာ Zip compression ထက် ပိုနှေးတယ်။ ဒါပေမဲ့ archive ပျက်စီးသွားခဲ့ရင်၊ ဒေတာတွေကို recovery လုပ်ပေးတဲ့ နှုန်း ပိုကောင်းအောင် လုပ်ပေးနိုင်တယ်။\nဖေါ်ပြထားတဲ့ compression အမျိုးအစား တခုကို ရွေးချယ်လိုက်ရင် Split options အခန်းနဲ့ သူနဲ့ သက်ဆိုင်တဲ့ drop-down list ကို အလိုအလျောက် enable လုပ်ပေးတယ်။\nSplit options မှာ ဖိုင်တွေကို ဖြုတ်တပ်နိုင်တဲ့ မီဒီယာ၊ ဥပမာ အားဖြင့် CDs, DVDs, floppy disks နဲ့ USB မှတ်ဉာဏ်ချောင်းတွေမှာ သိမ်းထားနိုင်တယ်။ split options အမျိုးမျိုးနဲ့ archive ရဲ့ အရွယ်အစားတွေကို လိုချင်တဲ့ storage device ထဲမှာ အံကိုက်ဖြစ်အောင် တဆင့် ခွဲခြားပေးနိုင်တယ်။\nဥပမာ အားဖြင့် - ဆိုကြပါစို့၊ သင်ဟာ ဖိုင်အများအပြားကို archive လုပ်ပြီး အဲဒီတွေကို CD တခုထဲမှာ သိမ်းထားချင်တယ်။ ဒါပေမဲ့၊ archive အရွယ် ပမာဏက ၇၀၀ MB (CD တခုရဲ့ အရွယ်) ထက် ကြီးနေတယ် ဆိုပါစို့။ ခွဲခြမ်းပေးနိုင်တဲ့ function က archive ကို ၇၀၀ MB ထက် ငယ်အောင် (သို့) အဲဒီ အရွယ် ပမာဏနဲ့ ညီအောင် ခွဲခြမ်းပေးနိုင်တယ်၊ အဲဒီနောက် CD တွေထဲမှာ ပြန်သိမ်းထားလို့ ရတယ်။ အကယ်လို့ ကွန်ပျူတာ hard disk ထဲမှာ back up လုပ်ဖို့ စီစဉ်ထားတယ် ဆိုရင် (သို့) back up လုပ်ချင်တဲ့ ဖိုင်တွေဟာ သိမ်းထားမဲ့ device ထက် ပိုငယ်ရင်၊ ဒီအခန်းကို ကျော်သွားနိုင်တယ်။\nSplit options drop-down list ကို နှိပ်တဲ့အခါ အောက်ပါ options တွေကို ရရှိနိုင်တယ်။ ရွေးချယ်နိုင်တဲ့ အခြေအနေဟာ ဖြုတ်တပ်နိုင်တဲ့ device အမျိုးအစားအပေါ် မူတည်တယ်။\nပုံ ၂ - Split Options drop-down list ပြပုံ\n3,5" - Floppy disk - ဒီ option ဟာ ဖိုင် အရွယ်ပမာဏ သိပ်မကြီးတဲ့ မှတ်တမ်းမှတ်ရာတွေကို backup လုပ်ရာမှာ လုံလောက်မှု ရှိပါတယ်။\nZip - Zip Disk (အသုံးပြုနေတဲ့ Disk ရဲ့ အရွယ်ပမာဏကို စစ်ဆေးပါ)။ ကွန်ပျူတာထဲမှာ အထူး Zip Drive တခုနဲ့ စိတ်ကြိုက် ဖန်တီးထားတဲ့ disks တွေ လိုအပ်လာမယ်။\nCD-R - CD disk (အသုံးပြုနေတဲ့ Disk ရဲ့ အရွယ်ပမာဏကို စစ်ဆေးပါ)။ ကွန်ပျူတာမှာ CD Writer တခုနဲ့ CD ကူးတဲ့ ပရိုဂရမ် တခု (see DeepBurner Free (သို့) တခြား disk ကူးတဲ့ ကိရိယာများ) လိုအပ်လာမယ်။\nDVD - DVD disk (အသုံးပြုနေတဲ့ Disk ရဲ့ အရွယ်ပမာဏကို စစ်ဆေးပါ)။ ကွန်ပျူတာထဲမှာ DVD Writer တခုနဲ့ DVD ကူးတဲ့ ပရိုဂရမ်တခု (see DeepBurner Free (သို့) တခြား disk ကူးတဲ့ ကိရိယာများ) လိုအပ်လာမယ်။\nအကယ်လို့ USB မှတ်ဉာဏ်ချောင်း အတော်များများထဲမှာ back up လုပ်ချင်ရင် လိုချင်တဲ့ အရွယ်အစားကို သတ်မှတ်ထားပါ။\nဒါကို လုပ်ဆောင်ဖို့၊ အောက်ပါ အဆင့်တွေကို လုပ်ဆောင်ပါ -\nအဆင့် ၁။ Custom size (bytes) option ကို Select လုပ်ပြီး၊ အောက်မှာ ပေးထားတဲ့ text field ထဲမှာ archive ရဲ့ အရွယ်အစားကို bytes နဲ့ <b>ရေးထည့်</b>ပါ -\nပုံ ၁၀ - စိတ်ကြိုက် အရွယ်အစား သတ်မှတ်တဲ့ text field ပြပုံ\n1KB (kilobyte) = 1024 bytes - Open Office ထဲက တမျက်နှာစာ text document မှာ ခန့်မှန်းချေ 20kb ရှိတယ်\n1MB (megabyte) = 1024 KB - ဒစ်ဂျစ်တယ် ကင်မရာနဲ့ ရိုက်ကူးထားတဲ့ ဓါတ်ပုံတပုံရဲ့ အရွယ်အစားဟာ ၁ ကနေ ၃ MB ရှိတယ်\n1GB (gigabyte) = 1024 MB - ဒါဟာ DVD အရည်အသွေးရှိတဲ့ ရုပ်ရှင်တကားရဲ့ နာရီဝက်စာ ဖြစ်တယ်\nမှတ်ချက် - backup ကို CD (သို့) DVD disk မှာ ခွဲခြမ်းပြီး ထည့်ဖို့ စိတ်ကြိုက် အရွယ် ပမာဏကို ရွေးချယ်တဲ့အခါ၊ Cobian Backup က အဲဒီ Backup ကို ဖြုတ်တပ်နိုင်တဲ့ device ထဲမှာ အလိုအလျောက် ကူးယူပေးမှာ မဟုတ်ဘူး။ သူက ကွန်ပျူတာထဲမှာ အဲဒီဖိုင်တွေကို archive လုပ်ပေးသွားမှာ ဖြစ်ပြီး သင်ကိုယ်တိုင် CD (သို့) DVD disk ထဲမှာ သိမ်းထားရမှာ ဖြစ်ပါတယ်။\nPassword Protection - ဒီ option နဲ့ archive ကို ကာကွယ်ဖို့ စကားဝှက်တခုကို ထားရှိနိုင်တယ်။ ပေးထားတဲ့ နေရာလပ် နှစ်ခုထဲမှာ စကားဝှက်တခုကို ရေးထည့်ပြီး နောက်ထပ် ပြန်ရေးထည့်ပါ။ archive ကို decompress လုပ်ဖို့ ကြိုးစားတဲ့အခါ၊ လုပ်ငန်း မစတင်ခင် စကားဝှက် တောင်းလာလိမ့်မယ်။\nမှတ်ချက် - archive ကို လုံခြုံစေချင်ရင်၊ စကားဝှက် မသုံးပဲ တခြားနည်းလမ်းကို စဉ်းစားပါ။ Cobian Backup နဲ့ archive ကို encrypt လုပ်လို့ ရတယ်။ ဒီအကြောင်းကို အခန်း ၄. Backup ဖိုင် encrypt လုပ်နည်း ထဲမှာ တွေ့ရမယ်။ နောက်တနည်း အနေနဲ့၊ ကွန်ပျူတာ (သို့) ဖြုတ်တပ်နိုင်တဲ့ device ထဲမှာ encrypt လုပ်ထားတဲ့ ဖိုင်ထားမဲ့နေရာ တခုကို ဖန်တီးတဲ့ နည်းကို VeraCrypt လက်စွဲ လမ်းညွှန် မှာ ဖတ်ရှုနိုင်တယ်။\nမှတ်ချက် - ဒီ option မှာ archive နဲ့ ပါတ်သက်တဲ့ ဖေါ်ပြချက်ကို ရေးသားနိုင်မှာ ဖြစ်တယ်၊ ဒါပေမဲ့ လိုအပ်ချက် တခုတော့ မဟုတ်ဘူး။\n၃.၁ Backup ဖိုင်ကို Decompress လုပ်နည်း\nbackup ကို decompress လုပ်ဖို့၊ အောက်ပါ အဆင့်တွေကို လုပ်ဆောင်ပါ -\nအဆင့် ၁။ အောက်မှာ ပြထားတဲ့အတိုင်း Tools > Decompressor ကို Select လုပ်ပါ၊\nပုံ ၃ - Decompressor option ကို ပြသနေတဲ့ Tools menu ပြပုံ\nDecompressor မျက်နှာပြင်ဟာ အောက်ပါအတိုင်း ပေါ်လာပါလိမ့်မယ် -\nပုံ ၄ - Cobian 10 Backup - Decompressor မျက်နှာပြင်ပြပုံ\nအဆင့် ၂။ decompress လုပ်ချင်တဲ့ archive ကို ရွေးချယ်နိုင်အောင် browse window တခုကို ဖွင့်ဖို့ ကို နှိပ်ပါ။\nအဆင့် ၃။ archive (.zip or .7x file) ကို Select လုပ်ပြီး ကို နှိပ်ပါ။\nအဆင့် ၄။ Archive လုပ်ထားတဲ့ ဖိုင်ကို ဖြည်ချ (unpack) မဲ့ directory တခုကို Select လုပ်ပါ။\nအဆင့် ၅။ Archive ကို ဖြည်ချ (unpack) မဲ့ ဖိုင်တွဲကို ရွေးချယ်ပေးတဲ့ တခြား ၀င်းဒိုးကို ဖွင့်ဖို့ ကို နှိပ်ပါ။။\nအဆင့် ၆။ ဖိုင်တွဲတခုကို Select လုပ်ပြီး၊ ကို နှိပ်ပါ။\nအဲဒီ ဖိုင်တွဲထဲမှာ ရှိတဲ့ ဖိုင်တွေကို ကြည့်ဖို့ Windows Explorer ကို အသုံးပြုပါ။\nBackup ဖိုင်ကို Encrypt လုပ်နည်း\n၄.၀ စာဝှက်စနှစ် အကြောင်း\nစာဝှက်စနှစ်ဟာ backup တွေကို မဆိုင်တဲ့ သူတွေက မကြည့်ရှုနိုင်အောင် လုံလုံခြုံခြုံ သိမ်းထားချင်တဲ့ သူတွေအတွက် မရှိမဖြစ် လိုအပ်ပါတယ်။\nစာဝှက်စနှစ် ဆိုတာ ဒေတာတွေကို သတ်မှတ်ထားတဲ့ key မပါပဲ လူတွေ ဖတ်လို့ မရအောင် စာဝှက်နဲ့ ရေးသားပြီး ရောမွှေတဲ့ လုပ်ငန်းစဉ်ပဲ ဖြစ်တယ်။ စာဝှက်စနစ်နဲ့ ပါတ်သက်ပြီး ပိုမို သိရှိလိုရင် သုံးစွဲနည်း စာအုပ်ငယ် အခန်း ၄. ကွန်ပျူတာအတွင်းရှိ အထိခိုက်မခံတဲ့ ဖိုင်များကို ကာကွယ်နည်း ကို လေ့လာပါ။\n၄.၁ Backup ဖိုင်ကို Encrypt လုပ်နည်း\nကြံ့ခိုင်မှု ရှိတဲ့ encryption pane pane ကို သုံးစွဲလိုတဲ့ စာဝှက်နည်းကို ရွေးချယ်တဲ့ နေရာမှာ အသုံးပြုတယ်။\nအဆင့် ၁။ အောက်ပါအတိုင်း စာဝှက်နည်း အမျိုးမျိုးကို သက်ဝင်စေဖို့ Encryption type drop-down box ကို နှိပ်ပါ -\nပုံ ၁ - စာဝှက်စနစ် အမျိုးအစားပြ drop-down list ပြပုံ\nရိုးရိုးရှင်းရှင်း ဖြစ်စေဖို့၊ Blowfish (သို့) Rijndael (128 bits) နည်းလမ်းတွေထဲက အချက် တခုခုကို ရွေးဖို့ အကြံပြုလိုတယ်။ အဲဒီအချက်တွေက archive ကို လုံခြုံမှု ကောင်းမွန်စေမှာ ဖြစ်ပြီး၊ ဖန်တီးလိုက်တဲ့ စကားဝှက်ကို အသုံးပြုပြီး စာဝှက်ထားတဲ့ ဒေတာတွေကို ကြည့်ရှုနိုင်မှာ ဖြစ်ပါတယ်။\nအဆင့် ၂။ အသုံးပြုလိုတဲ့ Encryption အမျိုးအစားကို Select လုပ်ပါ။\nမှတ်ချက် - Rijndael နဲ့ Blowfish တို့ဟာ ခန့်မှန့်ချေအားဖြင့် တူညီတဲ့ လုံခြုံရေး အတိုင်းအတာကို ပံ့ပိုးပေးထားပါတယ်။ DES ဟာ အားနည်းပေမဲ့ စာဝှက်ပေးတာ ပိုမြန်ဆန်တယ်။\nအဆင့် ၃။ အောက်မှာ ပေးထားတဲ့ အကွက်နှစ်ခုထဲမှာ စကားဝှက်ကို ရေးထည့် ပြီး နောက်တခါ ပြန်ရေးထည့်ပါ။\nပုံ ၂ - စာဝှက်စနစ် အမျိုးအစားနဲ့ Passphrase text fields ပြပုံ\nစကားဝှက် တခုရဲ့ အားကောင်းမှု အနေအထားကို 'Passphrase quality' လို့ မှတ်သားထားတဲ့ bar နဲ့ ညွှန်ပြထားတယ်။ အဲဒီ bar ဟာ ညာဖက် ရွှေ့သွားလေလေ၊ passphrase ပိုအားကောင်း လေလေ ဖြစ်တယ်။ လုံခြုံမှု ရှိတဲ့ passphrases တွေ ((သို့) စကားဝှက်တွေ) ကို ဖန်တီးပြီး သိမ်းဆည်းတဲ့ နည်းကို သုံးစွဲနည်း စာအုပ်ငယ် အခန်း ၃။ လုံခြုံမှုရှိတဲ့ စကားဝှက်များကို ဖန်တီးပြီး ထိန်းသိမ်းနည်း နဲ့ KeePass လက်စွဲ လမ်းညွှန်ထဲမှာ ဖတ်ရှုပါ။\nအဆင့် ၄။ ကို နှိပ်ပါ။\n၄.၂ Backup ဖိုင်ကို Decrypt လုပ်နည်း\nBackup ကို Decrypt လုပ်တာဟာ လွယ်ကူပြီး မြန်ဆန်မှု ရှိတယ်။ backup ကို decrypt လုပ်ဖို့၊ အောက်က အဆင့်တွေကို လုပ်ဆောင်ပါ -\nအဆင့် ၁။ အောက်မှာ ပြထားတဲ့အတိုင်း Tools > Decrypter and Keys ကို Select ပါ။\nပုံ ၃ - Decrypter နဲ့ Keys item ကို select လုပ်ထားတဲ့ Tools menu ပြပုံ\nဒီအရာက Decrypter နဲ့ Keys ၀င်းဒိုးကို အောက်ပါအတိုင်း သက်ဝင်စေလိမ့်မယ် -\nပုံ ၄ - Cobian Backup 10 ထဲက Decrypter နဲ့ Keys ၀င်းဒိုးပြပုံ\nအဆင့် ၂။ decrypt လုပ်ချင်တဲ့ archive ကို ရွေးဖို့ ကို နှိပ်ပါ။\nအဆင့် ၃။ decrypt လုပ်ထားတဲ့ archive ကို သိမ်းထားချင်တဲ့ ဖိုင်တွဲကို ရွေးဖို့ ကို နှိပ်ပါ။\nအဆင့် ၄။ Methods drop-down list ထဲက အခန်း 4.1 How to Encrypt Your Backup File မှ ရွေးထားတဲ့ စာဝှက်စနှစ် အမျိုးအစား တမျိုးထဲကို Select လုပ်ပါ။\nပုံ ၅ - New Methods drop-down list ပြပုံ\nအဆင့် ၄။ သင့်လျှော်တဲ့ စာဝှက်တဲ့ နည်း (backup ဖိုင်ကို encrypt လုပ်တဲ့အခါ သုံးတဲ့အရာ) ကို Select လုပ်ပါ။\nအဆင့် ၅။ Passphrase text fields ထဲမှာ passphrase ကို ရေးထည့်လိုက်ပါ။\nအဆင့် ၆။ ကို နှိပ်ပါ။\nဖိုင်(တွေ)ဟာ သတ်မှတ်ထားတဲ့ နေရာမှာ decrypt လုပ်ပေးလိမ့်မယ်။ အကယ်လို့ ဖိုင်တွေကို compress လုပ်ထားရင်၊ အခန်း ၃.၁ Backup ကို Decompress လုပ်နည်း မှာ ဖေါ်ပြတဲ့အတိုင်း decompress လုပ်ပေးဖို့ လိုအပ်ပါလိမ့်မယ်။\nမကြာခဏ မေးလေ့ရှိတဲ့ မေးခွန်းများနဲ့ သုံးသပ်ချက်များ\n၅.၀ မကြာခဏ မေးလေ့ရှိတဲ့ မေးခွန်းများနဲ့ သုံးသပ်ချက်များ\nအယ်လင်နာနဲ့ နီကိုလိုင် တို့ဟာ သူတို့ရဲ့ မှတ်တမ်းမှတ်ရာတွေကို backup တခု လုပ်ထားဖို့ အရေးကြီးကြောင်း ကောင်းကောင်း သဘောပေါက်ထားကြတယ်။ ဗိုင်းရိပ်စ် တကောင် တိုက်ခိုက်ခံရတဲ့အတွက် ကွန်ပျူတာ ပျက်စီးသွားပြီး အရေးကြီးတဲ့ ဖိုင်တွေ ပျောက်ဆုံးခဲ့ဖူးတယ်။ Cobian Backup ဟာ set up တွေ လုပ်ဖို့ အချိန်ပေးရတာက လွဲရင်၊ အဲဒီလို ပြဿနာကို ရှင်းလင်းတဲ့နေရာမှာ ကောင်းမွန်တဲ့ ဖြေရှင်းချက် တခု အနေနဲ့ တည်ရှိနေပါတယ်။\nအယ်လင်နာဟာ Cobian Backup အကြောင်းကို နားလည်သွားတဲ့အခါ အခြေခံ backup လုပ်ဆောင်မှုကို အသုံးပြုရတာ အဆင်ပြေလာတယ်၊ archive လုပ်ထားတဲ့ backup ဖိုင်တွေကို ဖန်တီးပြီး USB မှတ်ဉာဏ်ချောင်း (သို့) DVD တခုခုထဲမှာ ထည့်ကာ သူမရဲ့ ကွန်ပျူတာ၊ ရုံးနဲ့ ဝေးတဲ့ နေရာမှာ အန္တရာယ် ကင်းကင်း ထားရှိနိုင်တာကို သဘောပေါက်လာတယ်။ backup ဖိုင်ကို compress လုပ်ပေးတဲ့ feature ဟာ ကွန်ပျူတာထဲက နေရာလွတ်ကို သက်သာစေတဲ့အတွက် အတော်လေး အသုံးဝင်တာကို သိရှိလာတယ်။ နီကိုလိုင်ဟာ အထူးသဖြင့် ပရိုဂရမ် တခုထဲမှာ မှတ်တမ်းမှတ်ရာ archive တခုကို encrypt လုပ်နိုင်တဲ့အပြင် backup ဖန်တီးပေးနိုင်တဲ့အတွက် အတော် သဘောကျ သွားတယ်။ သူဟာ အနာဂတ်မှာ Backup to ftp server option ကို အသုံးပြုဖို့ စိတ်ဝင်စားနေပြီး ကမ္ဘာ တဘက်မှာ ရှိတဲ့ တခြား ဆာဗာပေါ်မှာ အရေးကြီးတဲ့ backup ဖိုင်တွေကို သိမ်းထားချင်နေတယ်။\nဒါပေမဲ့၊ သူတို့ နှစ်ယောက် စလုံးမှာ Cobian Backup နဲ့ ပါတ်သက်ပြီး သိချင်နေတဲ့ မေးခွန်းတချို့ ရှိကြတယ် -\nမေး - တကယ်လို့ ကျွန်တော် archive လုပ်ထားတဲ့ ဖိုင်တွေဟာ DVD တချပ်ထဲမှာ ရှိတယ် ဆိုရင်၊ ကျွန်တော့် ကွန်ပျူတာ မဟုတ်တဲ့ ကွန်ပျူတာ တခုခုမှာ ကျွန်တော့် ဖိုင်တွေကို decompress လုပ်တာ ဖြစ်ဖြစ်၊ decrypt လုပ်တာ ဖြစ်ဖြစ် လုပ်လို့ ရသလား။ အင်တာနက် ကဖေးမှာ သုံးရင်ကော ဘာဖြစ်နိုင်မလဲ။\nဖြေ - သင့်ရဲ့ archive ဟာ encrypt လုပ်ထားတာ ဖြစ်ဖြစ်၊ compress လုပ်ထားတာ ဖြစ်ဖြစ် Cobian Backup ပရိုဂရမ်ကို install လုပ်ထားတဲ့ ဘယ်ကွန်ပျူတာမှာ မဆို ဖွင့်ယူလို့ ရပါတယ်။\nမေး - ကျွန်တော့် ကွန်ပျူတာမှာ နေရာလွတ် သိပ်မရှိတဲ့အတွက် အခက်အခဲ တွေ့နေတယ်။ ကျွန်တော့်ရဲ့ ဖိုင်တွေကို compress လုပ်လိုက်တဲ့အတွက် နေရာဘယ်လောက် လွတ်သွားမလဲ ဆိုတာ မသေချာဘူး ဖြစ်နေတယ်။ ရိုးရိုး ဥပမာ တချို့ကို ပေးလို့ ရမလား။\nဖြေ - သင့်ရဲ့ ကွန်ပျူတာထဲက နေရာ တော်တော်များများဟာ ဓါတ်ပုံတွေ၊ ဗွီဒီယိုနဲ့ အသံဖိုင်တွေက နေရာယူထားကြတယ်။ အဲဒါတွေကို ထည့်ထားတဲ့ ဖိုင်တွဲကို ညာဖက်နှိပ်ပြီး properties ကို နှိပ်လိုက်ရင် သူတို့ ယူထားတဲ့ နေရာ ပမာဏကို တွေ့ရလိမ့်မယ်။ အကယ်လို့ ကွန်ပျူတာထဲမှာ နေရာလွတ် သိပ်မကျန်ရင်၊ အဲဒီဖိုင်တွေအတွက် archive တခု လုပ်ပြီး ကွန်ပျူတာထဲက မူရင်းဖိုင်တွေကို ဖယ်ရှားလိုက်ပါ။\nမေး - အင်တာနက်ပေါ်ကနေ ရရှိတဲ့ ပရိုဂရမ်တွေကို update လုပ်ဖို့ အမြဲတမ်း အချက်ပေး ခံရတယ်။ တကယ်လို့ Cobian Backup ဗားရှင်း အသစ်တခု ထွက်လာပြီး အဲဒါကို download လိုက်တယ် ဆိုရင်၊ ကျွန်တော် compress လုပ်ထားပြီး encrypt လုပ်ထားပြီးတဲ့ ဖိုင်တွေကို ဖွင့်လို့ မရဖြစ်သွားမလားလို့ စိတ်ပူမိတယ်။ updates တွေကို download လုပ်ရမလား။\nဖြေ - နောက်ဆုံးထွက် updates တွေမှာ လုံခြုံရေးနဲ့ လုပ်ငန်း ကောင်းကောင်း လည်ပတ်စေတဲ့ upgrades တွေ ထည့်သွင်း ပေးတတ်တဲ့အတွက် အမြဲတမ်း download လုပ်သင့်ပါတယ်။ Cobian Backupဟာ ကွန်ပျူတာထဲမှာ ဆက်ပြီး ကောင်းကောင်း အလုပ်လုပ်နိုင်ပါတယ်၊ ဘယ်လို ဗားရှင်း အသစ်ပဲ ထွက်လာပါစေ ဗားရှင်းအဟောင်းနဲ့ လုပ်ထားတဲ့ backup တွေနဲ့ လိုက်ဖက် ကိုက်ညီမှာ ဖြစ်တယ်။\nမေး - ဒီပရိုဂရမ်ကို ကျွန်တော် ကွန်ပျူတာထဲမှာ install လုပ်ထားတဲ့အတွက် encrypt လုပ်ထားတဲ့ အရာတွေ ရှိနေတာကို ပေါ်တင် ပြမနေဘူးလား။\nဖြေ - encrypt လုပ်ထားတဲ့ backup ကို ကွန်ပျူတာထဲမှာ သိမ်းထားစရာ မလိုဘူး။ Cobian Backup ဟာ ဒေတာတွေကို encrypt လုပ်ဖို့အတွက် လူသုံးများတဲ့ ပရိုဂရမ် မဟုတ်ပါဘူး၊ အဲဒီအတွက် အဓိက ရည်ရွယ်ထားတာလည်း မဟုတ်ဘူး။\nမေး - ဖိုင်တွေကို encrypt လုပ်ဖို့ အဲဒီ ပရိုဂရမ် ပိုကောင်းသလား (သို့) VeraCrypt က ပိုကောင်းသလား။\nဖြေ - ကွန်ပျူတာထဲက ဖိုင်တွေကို encrypt လုပ်လာရာ VeraCrypt ကို သုံးတာ ပိုကောင်းတယ်။ encrypt လုပ်တဲ့ ယန္တရားဟာ ပိုကောင်းပြီး encrypt လုပ်ထားတဲ့ volume ထဲကနေ ဖိုင် ထည့်သွင်းတာတို့၊ ပယ်ဖျက်တာတို့ လုပ်နိုင်တယ်။ Cobian Backup ကို သုံးပြီး VeraCrypt volume တခုကိုလည်း backup လုပ်ထားလို့ ရတယ်။\nမေး - အကယ်လို့ 'Backup to ftp server' option ကို ကျွန်တော် အသုံးပြုခဲ့ရင် ကျွန်တော် သိထားဖို့ လိုအပ်တဲ့ တခြား အချက်တွေ ရှိသေးသလား။\nဖြေ - provider တဦးတယောက်က FTP ၀န်ဆောင်မှုနဲ့ လိုအပ်တဲ့ login အသေးစိတ်ကို ပေးထား မပေးထားကိုလည်း သိရှိဖို့ လိုသေးတယ်။ provider က ပေးထားခဲ့တယ် ဆိုရင် FTP ရဲ့ လုံခြုံမှုရှိတဲ့ ဗားရှင်းဖြစ်တဲ့ SFTPကို အသုံးပြုတာ ပိုကောင်းပါတယ်။\n၅.၁ ပြန်လှန် မေးခွန်းများ\nincremental နဲ့ differential backup တို့ရဲ့ ကွာခြားချက်က ဘာလဲ။\nbackup ကို လုံခြုံစေဖို့ အကောင်းဆုံး နည်းက ဘာလဲ။\n1GB ရှိတဲ့ backup တခုကို CD disk တခုထဲမှာ ဆန့်အောင် ဘယ်လို လုပ်မလဲ။\nbackup တခုထဲက ဖိုင်တပုဒ်ကိုပဲ ဘယ်လို ပြန်ပြီး ရယူနိုင်မလဲ။\nကွန်ပျူတာထဲမှာ အပတ်စဉ် သောကြာနေ့တိုင်း backup ကို update လုပ်ပေးဖို့ အလိုအလျောက် ဆောင်ရွတ်ပေးတဲ့ task တခုကို ဖန်တီးလို့ ရသလား။ ဘယ်လို လုပ်မလဲ။


စကု လေကြောင်းလိုင်း - ဝီကီပီးဒီးယား\nစကု လေကြောင်းလိုင်းသည် စင်ကာပူ လေကြောင်းလိုင်း၏ တန်ဖိုးနည်း နှင့် ခရီးရှည် သွားလာသည့် လေကြောင်းလိုင်း တစ်ခုဖြစ်သည်။\nTZ SCO SCOOTER\n၁ နိုဝင်ဘာ ၂၀၁၁ (၂၀၁၁-၁၁-၀၁)\n၂၀၁၂ ခုနှစ်တွင် စင်ကာပူနိုင်ငံ အခြေစိုက် တန်ဖိုးနည်းနှင့် ခရီးရှည် ပျံသန်းမည့် လေကြောင်းလိုင်း တစ်ခုအဖြစ် ဩစတေးလျ နိုင်ငံ နှင့် တရုတ်နိုင်ငံတို့ကို ပျံသန်းရန် တည်ထောင်ခဲ့သည်။ စင်ကာပူ လေကြောင်းလိုင်း၏ လေကြောင်းလိုင်းအခွဲ တစ်ခုဖြစ်ပြီး ဆစ်အဲ လေကြောင်းလိုင်းမှာ ဒေသတွင်းနိုင်ငံများသို့ ပျံသန်းရန် ဖြစ်ပြီး တိုက်ဂါး လေကြောင်းလိုင်းမှာ တန်ဖိုးနည်း လေကြောင်းလိုင်း တစ်ခု ဖြစ်သည်။ အစပိုင်းတွင် စင်ကာပူ လေကြောင်းလိုင်းမှ ဘိုရင်း ၇၇၇ တစ်စီး လွှဲပြောင်းရယူခဲ့သည်။ ၂၀၁၅ ခုနှစ်တွင် ဘိုရင်း ၇၈၇ ဖြင့် လဲလှယ်ခဲ့သည်။ ရုံးချုပ်မှာစင်ကာပူ ချန်ဂီလေဆိပ် တွင် တည်ရှိသည်။\n၃ မိတ်ဖက် လေကြောင်းလိုင်းများ\n၂၀၁၁ ခုနှစ် မေလ ၁၁ ရက်နေ့တွင် စင်ကာပူ လေကြောင်းလိုင်းသည် တန်ဖိုးနည်း နှင့် ခရီးရှည် ပျံသန်းမည့် လေကြောင်းလိုင်းတစ်ခု တိုးချဲ့ရန် ကြော်ငြာခဲ့သည်။ ၂၀၁၁ ခုနှစ် နိုဝင်ဘာလ၁ ရက်နေ့တွင် အဆိုပါ လေကြောင်းလိုင်း အမည်သည် "စကု" ဖြစ်ကြောင်း ထုတ်ပြန်ခဲ့သည်။ ၂၀၁၂ ခုနှစ်တွင် ၎င်းတို့၏ လေကြောင်းကုတ်နံပါတ် ကို "OQ" မှ "TZ" သို့ပြောင်းလဲကြောင်း ကြော်ငြာခဲ့သည်။ ၂၀၁၂ ဇွန်လ ၄ ရက်နေ့တွင် ဩစတေးလျ နိုင်ငံ ဆစ်ဒနီ လေဆိပ် သို့ ပထမဆုံး လေယာဉ် စတင်ပျံသန်းခဲ့သည်။ ၂၀၁၂ ခုနှစ် ဇွန်လ ၁၂ ရက်နေ့တွင် ဩစတေးလျနိုင်ငံသို့ ဒုတိယ ခရီးစဉ်အဖြစ် ဂိုးကို့စ် သို့ ပျံသန်းခဲ့သည်။ ၂၀၁၂ ခုနှစ် အောက်တိုဘာလ ၂၄ ရက်နေ့တွင် မိခင် စင်ကာပူ လေကြောင်းလိုင်းမှ ဘိုရင်း ၇၈၇-၉ ဒရင်းလိုင်နာ လေယာဉ်များကို လွှဲပြောင်းလက်ခံခဲ့သည်။\n၂၀၁၃ ခုနှစ် ဇန်နဝါရီလတွင် စကု လေကြောင်းလိုင်းသည် ၎င်းတို့၏ လေယာဉ်အင်အား တိုးချဲ့မှုအစီအစဉ်အဖြစ် ပဉ္စမမြောက် ဘိုရင်း ၇၇၇-၂၀၀ က မေလကုန်တွင် လက်ခံရယူမည် ဖြစ်ကြောင်း၊ ခရီးစဉ် ၂ ခု သို့မဟုတ် ၃ ခု ပိုမိုပျံသန်းသွားမည် ဖြစ်ကြောင်း ကြော်ငြာခဲ့သည်။ လေယာဉ်တွင်း ဖျော်ဖြေရေးအဖြစ် ခကူးတီဗီ အစီအစဉ်ကို မိတ်ဆက်ခဲ့သည်။ ၂၀၁၃ ခုနှစ် မတ်လ ၂၁ ရက်နေ့တွင် စင်ကာပူ - ထိုင်ဝမ် - ဆိုးလ် ခရီးစဉ်ကို တစ်ပတ်လျှင် ၃ ကြိမ် ပျံသန်းမည်ဖြစ်ကြောင်း ကြော်ငြာခဲ့သည်။ အဆိုပါ ခရီးစဉ်သည် စင်ကာပူ - ဆိုးလ် အကြား ပထမဆုံး တန်ဖိုးနည်း လေကြောင်းလိုင်း ပျံသန်းခြင်း ဖြစ်သည်။ ၂၀၁၃ ခုနှစ် ဇွန်လတွင် စင်ကာပူ - ထိုင်ဝမ် - ဆိုးလ် ခရီးဏည် စတင်ပျံသန်းခဲ့သည်။ ၂၀၁၃ ခုနှစ် နိုဝင်ဘာလ ၁၅ ရက်နေ့တွင် စင်ကာပူ - ဟောင်ကောင် ခရီးစဉ်ကို တစ်ပတ်လျှင် ၅ ကြိမ် ပျံသန်းခဲ့သည်။ ဒီဇင်ဘာတွင် ဩစတေးလျ ပတ်ခ် မြို့ ခရီးစဉ် စတင်ခဲ့သည်။\n၂၀၁၅ ခုနှစ် မတ်လ ၂၉ ရက်နေ့မှစ၍ ဆစ်ဒနီ၊ ပတ်ခ်၊ ဟောင်ကောင် ခရီးစဉ်များကိုလည်းကောင်း၊ ဧပြီလကုန်တွင် ဘန်ကောက်၊ ဂိုးကို့စ် ခရီးစဉ်များကိုလည်းကောင်း ဘိုရင်း ၇၈၇-၉ များဖြင့် ပျံသန်းမည် ဖြစ်ကြောင်း ၂၀၁၄ ခုနှစ် စက်တင်ဘာတွင် ကြော်ငြာခဲ့သည်။ ၂၀၁၄ ခုနှစ် ဒီဇင်ဘာ ၉ ရက်နေ့တွင် စင်ကာပူ - မဲလ်ဘုန်း ခရီးစဉ်ကို ၂၀၁၅ ခုနှစ် နိုဝင်ဘာလ ၁ ရက်နေ့မှ စတင်၍ ဘိုရင်း ၇၈၇ လေယာဉ် အသုံးပြု၍ ပျံသန်းသွားမည် ဖြစ်ကြောင်း ကြော်ငြာခဲ့သည်။ ၂၀၁၄ ဒီဇင်ဘာတွင် ထိုင်းနိုင်ငံ အခြေစိုက် လေကြောင်းလိုင်း ဖြစ်သော နော့ လေကြောင်းလိုင်း နှင့် ပူးပေါင်းကာ နော့စကု လေကြောင်းလိုင်းအဖြစ် ထိုင်းနိုင်ငံတွင် ဖွင့်လှစ်ခဲ့သည်။ နော့စကု လေကြောင်းလိုင်းကို နော့ လေကြောင်းလိုင်းမှ ၅၁ ရာခိုင်နှုန်း ပိုင်ဆိုင်ပြီး စကု လေကြောင်းလိုင်းမှ ၄၉ ရာခိုင်နှုန်း ပိုင်ဆိုင်သည်။\nစကု လေကြောင်းလိုင်း၏ ပထမဆုံး ဘိုရင်း ၇၈၇-၉ လေယာဉ် စင်ကာပူနိုင်ငံ ချန်ဂီလေဆိပ်သို့ ပထမဆုံး ပို့ဆောင် ဆင်းသက်စဉ်\nစကု လေကြောင်းလိုင်း၏ ရုံးချုပ်သည် စင်ကာပူ ချန်ဂီလေဆိပ်၏ လေဆိပ်အဆောက်အဦး (၁) တွင် တည်ရှိသည်။\nလေယာဉ်များကို အဝါရောင် နှင့် အဖြူရောင် ကို အသုံးပြုကာ ဆေးရောင်ခြယ်ထားသည်။ ၂၀၁၂ ဇန်နဝါရီလ ၁၁ ရက်နေ့မှ စ၍ လေယာဉ်မောင်မယ်များ၏ တူညီဝတ်ဆုံကို အနက် နှင့် အဝါရောင်အဖြစ် သတ်မှတ်ခဲ့သည်။\nနော့စကု လေကြောင်းလိုင်းသည် ဘန်ကောက်မြို့ အခြေစိုက်ဖြစ်ပြီး၂၀၁၅ ခုနှစ်တွင် စတင်တည်ထောင်ခဲ့ခြင်း ဖြစ်သည်။ ထိုင်းနိုင်ငံ အခြေစိုက် နော့ လေကြောင်းလိုင်း နှင့် စကု လေကြောင်းလိုင်း တို့ ပူးပေါင်းတည်ထောင်ခဲ့ခြင်း ဖြစ်သည်။ ထိုင်းနိုင်ငံ ဘန်ကောက်မြို့ ဒွန်မောင်း အပြည်ပြည်ဆိုင်ရာ လေဆိပ်တွင် အခြေစိုက်သည်။\nAmritsar အိန္ဒိယ ATQ VIAR Sri Guru Ram Dass Jee International Airport \nဘန်ကောက် ထိုင်း DMK VTBD ဒွန်မောင်း အပြည်ပြည်ဆိုင်ရာလေဆိပ် \nချန်နိုင်း အိန္ဒိယ MAA VOMM ချန်နိုင်း အပြည်ပြည်ဆိုင်ရာ လေဆိပ် \nတလျန်မြို့ တရုတ် DLC ZYTL Dalian Zhoushuizi International Airport begins 30 October 2016 \nဂိုးလ်ကို့စ် ဩစတြေးလျ OOL YBCG ဂိုးလ်ကို့စ် အပြည်ပြည်ဆိုင်ရာ လေဆိပ် \nကွမ်ကျိုး တရုတ် CAN ZGGG Guangzhou Baiyun International Airport \nဟန်ကျိုး တရုတ် HGH ZSHC Hangzhou Xiaoshan International Airport \nဟောင်ကောင် တရုတ် HKG VHHH ဟောင်ကောင် အပြည်ပြည်ဆိုင်ရာ လေဆိပ် \nJaipur အိန္ဒိယ JAI VIJP Jaipur International Airport begins2October 2016 \nJeddah ဆော်ဒီအာရေဗျ JED OEJN King Abdulaziz International Airport \nကောင်းရှုံ ထိုင်ဝမ် KHH RCKH ကောင်းရှုံ အပြည်ပြည်ဆိုင်ရာ လေဆိပ် \nမဲလ်ဘုန်း ဩစတြေးလျ MEL YMML မဲလ်ဘုန်း အပြည်ပြည်ဆိုင်ရာ လေဆိပ် \nနန်ကျင်း တရုတ် NKG ZSNJ Nanjing Lukou International Airport \nအိုဆာကာ ဂျပန် KIX RJBB Kansai International Airport \nပါ့သ် ဩစတြေးလျ PER YPPH Perth Airport \nQingdao တရုတ် TAO ZSQD Qingdao Liuting International Airport \nSapporo ဂျပန် CTS RJCC New Chitose Airport begins 1 October 2016 \nဆိုးလ် တောင်ကိုရီးယား ICN RKSI အင်ချွန် အပြည်ပြည်ဆိုင်ရာ လေဆိပ် \nShenyang တရုတ် SHE ZYTX Shenyang Taoxian International Airport \nစင်ကာပူ စင်ကာပူ SIN WSSS စင်ကာပူ ချန်ဂီလေဆိပ် တမ်းပလိတ်:Airline hub \nဆစ်ဒနီ ဩစတြေးလျ SYD YSSY Sydney Airport \nထိုင်ပေ ထိုင်ဝမ် TPE RCTP ထိုင်ဝမ် ထောင်ယွမ် အပြည်ပြည်ဆိုင်ရာ လေဆိပ် \nထျန်းကျင်း တရုတ် TSN ZBTJ Tianjin Binhai International Airport \nတိုကျို ဂျပန် NRT RJAA နာရိတ အပြည်ပြည်ဆိုင်ရာ လေဆိပ် \nစကုလေကြောင်းလိုင်း၏ ဘိုရင်း ၇၈၇-၉ ဆစ်ဒနီ လေဆိပ်မှ ထွက်ခွာစဉ် (ဇူလိုင် ၂၀၁၅)\nBoeing 777-200ER ၂\nBeing replaced by Boeing 787 Dreamliner\nBoeing 787–8 ၅\nBoeing 787–9 ၆\n↑ "Change in IATA Designator Code from OQ to TZ"။ Scoot (သတင်းထုတ်ပြန်ချက်)။ 21 April 2016 တွင် ပြန်စစ်ပြီး။\n↑ "SIA ESTABLISHES HOLDING COMPANY FOR SCOOT AND TIGER AIRWAYS" (သတင်းထုတ်ပြန်ချက်)။ 18 May 2016။ 19 September 2016 တွင် မူရင်း အား မော်ကွန်းတင်ပြီး။ 19 May 2016 တွင် ပြန်စစ်ပြီး။\n↑ "Singapore Air Operators။ CAAS။\n↑ ၅.၀ ၅.၁ ၅.၂ "Scoot Launches India Service from late-May 2016"၊ airlineroute။\n↑ "Scoot Moves Singapore - Bangkok Service to Bangkok Don Mueang from Sept 2014"၊ Airline Route၊ 16 July 2014။ 16 July 2014 တွင် ပြန်စစ်ပြီး။\n↑ Scoot Adds Dalian Service; NE China W16 Changes။ routesonline။ 19 July 2016 တွင် ပြန်စစ်ပြီး။\n↑ "Scoot Launches the Only Direct Flights between Singapore and Gold Coast"။ Scoot (သတင်းထုတ်ပြန်ချက်)။ 12 June 2012။ 16 May 2015 တွင် ပြန်စစ်ပြီး။\n↑ "Scoot tiger air jointly operate Guangzou services"၊ Asia one။\n↑ "Joint Media Release: Scoot to Take Over Hangzhou Services from SilkAir"။ Silk Air (သတင်းထုတ်ပြန်ချက်)။2August 2015 တွင် ပြန်စစ်ပြီး။\n↑ "Scoot to Launch Low Cost Flights Between Singapore and Hong Kong"။ Scoot (သတင်းထုတ်ပြန်ချက်)။ 27 September 2013 တွင် ပြန်စစ်ပြီး။\n↑ "Scoot to fly Saudi Arabia"၊ Straits times။\n↑ ၁၃.၀ ၁၃.၁ Scoot to Start Osaka Service from July 2015။ Airlineroute.net (21 May 2015)။\n↑ Scoot to launch Melbourne-Singapore Boeing 787 flights။\n↑ ၁၅.၀ ၁၅.၁ ၁၅.၂ Schedule of Scoot။ Scoot။\n↑ ၁၆.၀ ၁၆.၁ "Eat, Drink and Be Merry - Scoot Shenyang and Qingdao"။ Scoot (သတင်းထုတ်ပြန်ချက်)။ 30 August 2012။ 16 May 2015 တွင် ပြန်စစ်ပြီး။\n↑ ၁၇.၀ ၁၇.၁ Scoot Adds Sapporo Service from Oct 2016။ airlineroute။\n↑ "PR53 - Annyeong Haseyo"၊ Scoot။\n↑ "Hello Sydney! Scoot Gets Outta Here Tonight!"။ Scoot (သတင်းထုတ်ပြန်ချက်)။4June 2012။ 16 May 2015 တွင် ပြန်စစ်ပြီး။\n↑ "Surprise! Scoot to Launch Singapore-Taipei Route ahead of Schedule"။ Scoot (သတင်းထုတ်ပြန်ချက်)။9July 2012။ 16 May 2015 တွင် ပြန်စစ်ပြီး။\n↑ "Scoot to fly to Tianjin service"၊ Asia one။ 21 July 2016 တွင် ပြန်စစ်ပြီး။ Archived from the original on 26 August 2014။\n↑ "Scoot to Tokyo & Taipei Every Day from Today"။ Scoot (သတင်းထုတ်ပြန်ချက်)။ 15 May 2015 တွင် ပြန်စစ်ပြီး။\n↑ ၂၃.၀ ၂၃.၁ Boeing 787 Orders and Deliveries (updated monthly).\n↑ ၂၄.၀ ၂၄.၁ "Scoot begins new chapter as Singapore Airlines long-haul LCC subsidiary takes first 787"၊ Centre for Avaiation။\n↑ Singapore Airlines Annual Report FY2013/14 Archived 14 July 2014 at the Wayback Machine. (PDF).\n"https://my.wikipedia.org/w/index.php?title=စကု_လေကြောင်းလိုင်း&oldid=623519" မှ ရယူရန်\n၂၉ ဒီဇင်ဘာ ၂၀၂၀၊ ၀၂:၅၃ အချိန်တွင် နောက်ဆုံး တည်းဖြတ်ခဲ့သည်။\nဤစာမျက်နှာကို ၂၉ ဒီဇင်ဘာ ၂၀၂၀၊ ၀၂:၅၃ အချိန်တွင် နောက်ဆုံး ပြင်ဆင်ခဲ့သည်။


MR MRT: သိမ်မွေ့သောလမ်း (၁၅)\nဆဋ္ဌမနေ့ - ဘာဝနာကမ္မဋ္ဌာန်းနှင့် စိတ်ခံစားမှု\n(ဟောင်ကောင်၊ ၁၁ အောက်တိုဘာ၊ ၁၉၉၇)\nဆရာကြီး။ ။ တစ်ခါ တွေ့ကြပြန်ပါပြီ။ ဒီနေ့ ဟောပြောမယ့် အကြောင်းအရာက စိတ်ခံစားမှုအကြောင်း ဖြစ်ပါတယ်။ ဆင်းရဲဒုက္ခ ဖန်တီးတဲ့ မနှစ်သက်စရာ စိတ်ခံစားမှုတွေက ဘာတွေလဲ။ ဥပမာ . . . ဒေါသ၊ ကြောက်ရွံ့မှု၊ စိုးရိမ်မှု၊ ၀မ်းနည်းမှု၊ အထီးကျန်မှု၊ ၀န်တိုမှု၊ လိပ်ပြာမလုံမှုတွေ ဖြစ်ပါတယ်။ ဒါတွေကို လူတိုင်း နားလည်နိုင်မယ် ထင်ပါတယ်။ ဒါတွေကို မခံစားဖူးတဲ့သူ မရှိပါဘူး။ ဒီ စိတ်လှုပ်ရှား ခံစားမှုတွေကို တစ်ကမ္ဘာလုံးကလူတွေ တွေ့ကြုံခံစားဖူးမယ် ထင်ပါတယ်။\nဒီ စိတ်ခံစားမှုတွေက ဆင်းရဲဒုက္ခတွေ ဖန်တီးပါတယ်။ ပြဿနာ အကြပ်အတည်းတွေ ဖန်တီးပါတယ်။ ဒီ စိတ်ခံစားမှုတွေနဲ့ ပတ်သက်လို့ ဘာဝနာ ကမ္မဋ္ဌာန်းက ဘယ်လို အကူအညီ ပေးနိုင်သလဲ အဖြေရှာဖို့ လိုပါတယ်။ နည်းလမ်းတစ်ချို့ တင်ပြပါ့မယ်။ တစ်ချို့နည်းလမ်းတွေကို အရင်က ကြားနာခဲ့ဖူးပြီးသား ဖြစ်ပါတယ်။\nပထမဆုံး နည်းလမ်းက ဘာလဲ။ ဟိုတလောက ကျွန်တော် ပြောဖူးပါတယ်။ မနှစ်သက်စရာ ခံစားမှုတွေနဲ့ ပတ်သက်လို့ ပွင့်ပွင့်လင်းလင်း ဖြစ်နိုင်အောင် လေ့ကျင့်တာ ဖြစ်ပါတယ်။ ဒီ ပထမနည်းက ခက်တော့ ခက်ပါတယ်။ အခြေအနေက မနှစ်သက်စရာပါ။ မုန်းတီးစရာ၊ ဘ၀င်မကျစရာပါ။ ဘာဖြစ်လို့လဲဆိုတော့ တွေ့ကြုံရတာတွေက မလိုလားစရာ အဆိုးတွေ ဖြစ်နေလို့ပါပဲ။ ကြုံရတာတွေနဲ့ ပတ်သက်လို့ ပွင့်ပွင့်လင်းလင်း ဖြစ်နိုင်အောင်၊ အကျွမ်းတ၀င် ဖြစ်နိုင်အောင် လေ့ကျင့်ဖို့ အရေးကြီးပါတယ်။\nနောက်တစ်ခုက ဒီလို ခံစားရတာတွေကို ဖွေရှာတတ်အောင်၊ စုံးစမ်းစစ်ဆေးတတ်အောင်၊ ဖော်ထုတ်တတ်အောင် လေ့ကျင့်ဖို့ ဖြစ်ပါတယ်။ လေ့လေနိုင်အောင် အားစိုက်ထုတ်ဖို့ ဖြစ်ပါတယ်။ သူတို့ကို မကြိုက်နှစ်သက်တဲ့ အတွက်ကြောင့်၊ သူတို့ကို မုန်းတီးတဲ့ အတွက်ကြောင့် သူတို့ကို လေ့လာဖို့၊ သူတို့ကို ဖော်ထုတ်ဖို့ အားစိုက်မထုတ်ကြပါဘူး။ တကယ်တော့ ဒီလို ခံစားရတာတွေကနေ အများကြီး လေ့လာနိုင်ပါတယ်။ ကျွန်တော်တို့ လေ့လာနိုင်တာ တစ်ခုက . . . အတွေးတွေနဲ့ ခံစားရတာတွေ ကြားထဲက ဆက်သွယ်မှုကို လေ့လာနိုင်ပါတယ်။ ဒါကြောင့် ခံစားမှုတွေကို ဘယ်လို ဖန်းတီးမိတယ်ဆိုတာ မြင်အောင်ကြည့်ပါ။ ခံစားမှုတွေကို ဘယ်လို ဖန်းတီးမိတယ်ဆိုတာ ပိုင်ပိုင်နိုင်နိုင် နားလည်တယ်၊ သိမြင်တယ်ဆိုရင် ခံစားမှုတွေ ရှိနေလည်း အဆင်ပြေပါတယ်။ သူတို့ကို ကိုင်တွယ်ထိန်းချုပ်နိုင်ပါတယ်။ ဒီလို ခံစားမှုတွေကို လေ့လာဖို့၊ သူတို့ကို ဖော်ထုတ်ဖို့ ပြင်ဆင်တဲ့ အနေနဲ့ ပွင့်ပွင့်လင်းလင်း ဖြစ်အောင် လေ့ကျင့်ပါ။\nနောက်တစ်ခု စိတ်ဝင်စားစရာ ကောင်းတာက . . . ဒီလို ခံစားရတာတွေ မရှိဘူးဆိုရင် သူတို့ကို ဖိတ်ခေါ်တာ၊ သူတို့ကို ဖြစ်ပေါ်ခွင့်ပေးတာ ဖြစ်ပါတယ်။ သူတို့ မရှိတဲ့ အခါမှာ သူတို့ကို ဖိတ်ခေါ်တယ် ဆိုတာဟာ တော်တော် စိတ်ဝင်စားစရာ ကောင်းပါတယ်။ ဘာဖြစ်လို့ သူတို့ကို ဖိတ်ခေါ်ရတာလဲ။ သူတို့ကို ကြောက်နေတဲ့အခါ၊ သူတို့ကို မနှစ်မျို့တဲ့ အခါမှာ သူတို့ကို အားပေးရာ ရောက်ပါတယ်။ စွမ်းအား ဖြည့်ပေးရာ ရောက်ပါတယ်။ ကျွန်တော်တို့က ပွင့်ပွင့်လင်းလင်းနဲ့ သူတို့ကို ဖိတ်ခေါ်လိုက်တဲ့ အခါမှာ သူတို့ အားလျော့သွားပါတယ်။ စွမ်းအင်တွေ ကျဆင်းသွားပါတယ်။ ဒီနေ့ တရားအားထုတ်တဲ့ အခါမှာ ဘီလူးသဘက်လို ခံစားမှုတွေကို ဖိတ်ခေါ်နိုင်ပါတယ်။\nနောက်တစ်ခု အရေးကြီးတာက . . . ဒီလို မနှစ်သက်စရာ စိတ်လှုပ်ရှား ခံစားမှုတွေ မရှိချိန်မှာ သူတို့ မရှိဘူးလို့ သိမိဖို့ ဖြစ်ပါတယ်။ သူတို့ကို မနှစ်သက်တဲ့ အခါမှာ ဘာဖြစ်သလဲဆိုတော့ . . . ကျွန်တော်တို့က သူတို့ကို ကြောက်နေကြတာဆိုတော့ သူတို့ မရှိချိန်မှာ မရှိဘူးလို့ သိနိုင်ခဲ့ပါတယ်။ သူတို့ မရှိတာကို သိလိုက်ခြင်းအားဖြင့် ပိုပြီးတော့ အပြုသဘော ဆောင်လာအောင် လေ့ကျင့်သင်ကြားရာ ရောက်ပါတယ်။\nလက်တွေ့ ဥပမာ ပြရရင် . . . ကျွန်တော်တို့ သွားကိုက်တဲ့ အခါမှာ တကယ့်ကို ဆင်းရဲပါတယ်။ ဒါပေမယ့် သွားမကိုက်တဲ့ အခါကျတော့ ငါ သွားမကိုက်ဘူးလို့ ပြောနေပါသေးသလား။ သွားမကိုက်တဲ့ အခါမှာတောင်မှ နောက်နေ့ သွားကိုက်နိုင်တယ်လို့ စဉ်းစားကြည့်ပါ။ ကြောက်စရာ ခံစားချက်ဆိုးတွေ ကင်းပျောက်နေနိုင်တယ်လို့ ယုံကြည်ထားတာ အလွန်ကောင်းပါတယ်။ ဒီနည်းကို တကယ်ပဲ အားပေးချင်ပါတယ်။ မနှစ်သက်စရာ ခံစားမှုတွေ ရှိမနေရင် မရှိဘူးလို့သာ သိပါ။ အခု လောလောဆယ် ခင်ဗျားတို့မှာ ဒီခံစားချက်ဆိုးတွေ ရှိမှာ မဟုတ်ပါဘူး။ ဒီတော့ မရှိဘူးလို့သာ သိမှတ်လိုက်ပါ။\nနောက်ထပ် လေးနက်တာ တစ်ခုက . . . ဒီခံစားချက်တွေကို ကျွန်တော်တို့ မပိုင်ဆိုင်ပါဘူး။ ဒီလို ခံစားချက်တွေနဲ့ ပတ်သက်လို့တောင်မှ ငါပိုင်တယ်ဆိုတဲ့ အမြင် ရှိပါတယ်။ ဒါကြောင့် စိတ်ဆိုးတဲ့ အခါမှာ ငါ့ဒေါသလို့ ယူဆတာပေါ့။ ကြောက်လန့်မှု ဖြစ်တဲ့အခါမှာ ငါ့အကြောက်တရားလို့ ယူဆတာပေါ့။ အားလုံး သိကြတဲ့အတိုင်း . . . ငါပိုင် ငါ့ဥစ္စာလို့ ထင်မှတ်ထားတာတွေကို မစွန့်လွှတ်ချင်ကြပါဘူး။\nဒီအချက်ကို တရားဓမ္မ အကျင့်နည်းမှာ ဖော်ပြထားပုံက စိတ်ဝင်စားစရာပါ။ ဒီခံစားချက်တွေကို ကိုယ့်ဆီ အလည်လာတဲ့ ဧည့်သည်လို ဆက်ဆံဖို့ ဖော်ပြထားပါတယ်။ ဒါကြောင့် ဖော်ရွေဖို့ လိုပါတယ်။ အိမ်ရှင်ကောင်း ပီသဖို့ လိုပါတယ်။ ဒီလိုဆိုရင် ကိုယ့်ဆီလာတဲ့ ဧည့်သည်တွေဆီကနေ တကယ်ပဲ လေ့လာသင်ယူနိုင်ပါတယ်။ ဒီဧည့်သည်တွေ ရောက်လာကြတယ်၊ ခဏ နေကြတယ်၊ ပြီးတော့ ပြန်သွားကြတယ်လို့ သဘောပေါက်ထားသင့်ပါတယ်။ ဒါကြောင့် သူတို့ ရောက်လာရင် ကြိုဆိုပါတယ်၊ လာပါ၊ တွေ့ရတာ ၀မ်းသာပါတယ်လို့ ပြောရပါမယ်။ ဘယ်လောက်ကြာအောင် နေမှာလဲလို့ မေးလိုက်ပါ။ ဘယ်လောက်ကြာအောင် နေမယ်ဆိုတာ စိတ်ဝင်စားမိပါတယ်လို့ ပြောလိုက်ပါ။ သူတို့ ပြန်သွားတဲ့အခါမှာ နှုတ်ဆက်လိုက်ပါ။ နောက်တစ်ခေါက် ပြန်လာဖို့ ဖိတ်ခေါ်လိုက်ပါ။ သိပ်လှတဲ့ ဧည့်ခံနည်း မဟုတ်ဘူးလား။ ခံစားချက်ဆိုးတွေကို ဒီလိုနည်းနဲ့ ဆက်ဆံနိုင်တယ်ဆိုရင် အပျော်တမ်း ကစားရသလိုပါပဲ။ နှလုံးသား ပေါ့ပါးပါတယ်။ ကျေနပ်စရာ ကောင်းပါတယ်။\nနောက်တစ်ခုက . . . ခံစားမှုတွေနဲ့ ရင်ဆိုင် ကြုံတွေ့ရတဲ့ အခါမှာ ခံစားမှုတွေကို နာမည်တပ်ကြပါတယ်။ တစ်ခါတစ်ခါမှာ နာမည်တွေရဲ့ သက်ရောက်မှုကို ကျွန်တော်တို့ ခံယူကြပါတယ်။ ဒါကြောင့် ခံစားမှုတွေ ပေါ်လာရင် သူတို့ကို နာမည်မတပ်ဘဲ ဆက်ဆံပါ။ တွေ့ကြုံခံစားပါ။ နာမည်တွေကို ဖယ်ထုတ်လိုက်ပြီး တကယ် တွေ့ကြုံခံစားနေရတာကိုပဲ သိပါ။ နာမည်ပေးတယ်ဆိုတာဟာ အတိတ်နဲ့ ဆိုင်ပါတယ်။ နာမည်တွေ ဖယ်လိုက်တော့ ပစ္စုပ္ပန် အခိုက်အတန့်မှာ တွေ့ကြုံခံစားနေတာ ဖြစ်ပါတယ်။ ခံစားမှုနဲ့အတူ ပစ္စုပ္ပန်မှာ ရှိနေတာပါ။\nပြောခဲ့တဲ့ နည်းတွေကို ပြန်ချုပ်ပါမယ်။ ပထမဆုံးက . . . မနှစ်သက်စရာ ခံစားမှုတွေနဲ့ ပတ်သက်လို့ ပွင့်ပွင့်လင်းလင်းရှိဖို့ပါ။ နောက်တစ်ခုက ခံစားမှုတွေကို လေ့လာနိုင်အောင်၊ စမ်းသပ်စစ်ဆေးနိုင်အောင် ကြိုးစားဖို့ပါ။ နောက်တစ်ခုက သူတို့ မရှိတဲ့ အခါမှာ သူတို့ကို ဖိတ်ခေါ်ဖို့ပါ။ နောက်တစ်ခုက သူတို့ မရှိတဲ့ အခိုက်မှာ မရှိဘူးလို့ သိဖို့ပါ။ နောက်တစ်ခုက သူတို့ ပိုင်ဆိုင်တယ်လို့ သဘောမထားဘဲ လာပြီး ပြန်သွားတဲ့ ဧည့်သည်တွေလို့ သဘောထားဖို့ ဖြစ်ပါတယ်။ နောက်တစ်ခုက နာမည်တွေ ဖယ်ထားပြီး တကယ်တွေ့ကြုံ ခံစားနေရတာကိုပဲ သိဖို့ ဖြစ်ပါတယ်။\nအခု ဒီနည်းတွေကို သိရပြီဆိုတော့ . . . ဒီနည်းတွေ တကယ်အလုပ်ဖြစ်မှန်း သိရတဲ့ အခါမှာ အရေးကြီးတာက . . . ဒီခံစားချက်တွေကို ကိုင်တွယ်ဖြေရှင်းရာမှာ ကိုယ့်ကိုယ်ကိုယ် ယုံကြည်မှု ဖွံ့ဖြိုးအောင်လုပ်ဖို့ အများကြီး လိုအပ်ပါတယ်။ ကိုယ့်ကိုယ်ကိုယ် ယုံကြည်မှု မရှိခြင်းဟာ အကြီးမားဆုံး ပြဿနာ ဖြစ်ပါတယ်။ ကိုယ့်ကိုယ်ကိုယ် ယုံကြည်မှု မရှိရင် ရှုံးနိမ့်ပြီးသား ဖြစ်သွားပါတယ်။ အလိုလိုနေရင်း သားကောင် ဖြစ်သွားပါတယ်။ ကိုယ့်ကိုယ်ကိုယ် ယုံကြည်မှု ရှိတဲ့အခါမှာ ခံစားမှုတွေနဲ့ ပတ်သက်လို့ ပွင့်ပွင့်လင်းလင်း ရှိလာပါတယ်။ ဒီစားချက်တွေ ရှိရှိ မရှိရှိ ဘာမှ မထူးခြားတော့တဲ့ အခြေအနေ ရောက်သွားပါတယ်။\nတစ်ခု ရှိတာက . . . နှစ်သက်စရာ စိတ်ခံစားမှုတွေ ဖြစ်ပေါ်တယ်ဆိုရင် ကျွန်တော်တို့က ခံစားမှုတွေကို ကြိုက်နှစ်သက်ကြပါတယ်။ အပေါင်းလက္ခဏာကြီးတွေ ပေးလိုက်ကြပါတယ်။ ကောင်းတဲ့ ခံစားမှုတွေကို ဆုတ်တွယ်ထားဖို့ ကြိုးစားကြပါတယ်။ မတတ်နိုင်တော့ ဒုက္ခရောက်ကြရပြန်ပါတယ်။ မနှစ်သက်စရာ ခံစားမှုတွေ ပေါ်လာရင် မကြိုက်ကြတော့ဘူး။ အနှုတ်လက္ခဏာတွေ ထည့်လိုက်ကြတယ်။ စိတ်ခံစားမှု အားလုံးကို အပေါင်းတွေ အနှုတ်တွေ မတပ်ဘဲ အရှိကို အရှိအတိုင်း မြင်နိုင်အောင် လေ့ကျင်နေကြတာ ဟုတ်ပါရဲ့လား။\nကဲ . . . အခု မေးစရာရှိရင် မေးကြပါ။ အထူးသဖြင့် စိတ်ခံစားမှုတွေနဲ့ ပတ်သက်လို့ အသုံးပြုနိုင်မယ့် နည်းတွေနဲ့ဆိုင်တဲ့၊ လက်တွေ့ကျတဲ့ မေးခွန်းတွေပေါ့။ ကိုယ်ပိုင် အတွေ့အကြုံတွေ ဖြစ်ဖြစ်ပေါ့။\nPosted by Ashin Acara. at 9:54 PM


TeCoin စျေး - အွန်လိုင်း TEC ပွောငျး\nစျေးနှုန်းနှင့် ပွောငျး ကို TeCoin (TEC)\nသငျသညျ (ကစျေးနှုန်းအရ) ပွောငျး လိုအပ်နေသောကြောင့်သင်ဒီမှာဖြစ်ကောင်းဖြစ်ကြ TeCoin (TEC) နိုင်ငံခြားငွေကြေးသို့မဟုတ်အွန်လိုင်း cryptocurrencies မှ. ထက်ပိုမိုပြောင်းလဲနိုင်ဖို့ထက်ပိုမိုလွယ်ကူဘာမှမရှိဘူး 170 ငွေကြေး နှင့် 2500 cryptocurrencies ဤတွင်, အွန်လိုင်းကျွန်တော်တို့ရဲ့ငွေကြေး ပွောငျး ကိုသင်အခုလုပ်ကူညီပေးပါမည်။ မရင့်ပြောင်းလဲဖို့အခမဲ့ခံစားရ TeCoin ဒါပေမယ့်လည်းမဆိုအခြားရရှိနိုင်ငွေကြေး။\nသငျသညျမှာအားလုံးကြည့်ရှုရန်အဘို့အဖြစ်ကောင်းဖြစ်နိုင်ပါကစိတ်ဝင်စားဖို့ဖြစ်လိမ့်မည် လဲလှယ်၏နှုန်းထားများ TeCoin တဦးတည်းစာမျက်နှာပေါ်တွင်.\nTeCoin များ၏စျေးနှုန်းများ ကမ္ဘာ့အဓိကငွေကြေး\nTeCoinTEC သို့ အမေရိကန် ဒေါ်လာUSD$0.0204TeCoinTEC သို့ ယူရိုEUR€0.0173TeCoinTEC သို့ ဗြိတိသျှ ပေါင်GBP£0.0156TeCoinTEC သို့ ဆွစ် ဖရန့်CHFSFr.0.0186TeCoinTEC သို့ နော်ဝေ ခရိုဏာNOKkr0.184TeCoinTEC သို့ ဒိန်းမတ် ခရိုဏာDKKkr.0.129TeCoinTEC သို့ ချက်ခိုရိုနာCZKKč0.454TeCoinTEC သို့ ပိုလန်ဇလော့တီPLNzł0.0762TeCoinTEC သို့ ကနေဒါ ဒေါ်လာCAD$0.0272TeCoinTEC သို့ ဩစတြေးလျ ဒေါ်လာAUD$0.0284TeCoinTEC သို့ မက္ကဆီကို ပီဆိုMXNMex$0.456TeCoinTEC သို့ ဟောင်ကောင် ဒေါ်လာHKDHK$0.158TeCoinTEC သို့ ဘရာဇီး ရီးယဲBRLR$0.111TeCoinTEC သို့ အိန္ဒိယ ရူပီးINR₹1.52TeCoinTEC သို့ ပါကစ္စတန် ရူပီးPKRRe.3.44TeCoinTEC သို့ စင်္ကာပူ ဒေါ်လာSGDS$0.0279TeCoinTEC သို့ နယူးဇီလန် ဒေါ်လာNZD$0.0308TeCoinTEC သို့ ထိုင်းဘတ်THB฿0.634TeCoinTEC သို့ တရုတ် ယွမ်CNY¥0.142TeCoinTEC သို့ ဂျပန်ယန်းJPY¥2.15TeCoinTEC သို့ တောင်ကိုရီးယား ဝမ်KRW₩24.12TeCoinTEC သို့ နိုင်ဂျီးရီးယားနိုင်းရာNGN₦7.87TeCoinTEC သို့ ရုရှ ရူဘယ်RUB₽1.49TeCoinTEC သို့ ယူကရိန်း ဟီရီဗင်းညားUAH₴0.564\nTeCoinTEC သို့ BitcoinBTC0.000002 TeCoinTEC သို့ EthereumETH0.00005 TeCoinTEC သို့ LitecoinLTC0.000349 TeCoinTEC သို့ DigitalCashDASH0.00021 TeCoinTEC သို့ MoneroXMR0.000217 TeCoinTEC သို့ NxtNXT1.46 TeCoinTEC သို့ Ethereum ClassicETC0.00293 TeCoinTEC သို့ DogecoinDOGE5.85 TeCoinTEC သို့ ZCashZEC0.00022 TeCoinTEC သို့ BitsharesBTS0.771 TeCoinTEC သို့ DigiByteDGB0.699 TeCoinTEC သို့ RippleXRP0.0689 TeCoinTEC သို့ BitcoinDarkBTCD0.000676 TeCoinTEC သို့ PeerCoinPPC0.0655 TeCoinTEC သို့ CraigsCoinCRAIG8.93 TeCoinTEC သို့ BitstakeXBS0.836 TeCoinTEC သို့ PayCoinXPY0.342 TeCoinTEC သို့ ProsperCoinPRC2.46 TeCoinTEC သို့ YbCoinYBC0.00001 TeCoinTEC သို့ DarkKushDANK6.28 TeCoinTEC သို့ GiveCoinGIVE42.42 TeCoinTEC သို့ KoboCoinKOBO4.47 TeCoinTEC သို့ DarkTokenDT0.0187 TeCoinTEC သို့ CETUS CoinCETI56.56\nငွေလဲနှုန်းကိုနောက်ဆုံးရေးသားချိန်: Mon, 10 Aug 2020 06:05:02 +0000.


Screen to body ratio အများဆုံးပါဝင်လာနိုင်ခြေရှိတဲ့ OPPO Find X – AsiaApps\nပြီးခဲ့တဲ့ရက်က leak ဖြစ်လာတဲ့ ပုံရိပ်အရ OPPO Find X ရဲ့ Screen to body ratio ရာခိုင်နှုန်းဟာ ကျွန်တော်တို့တွေ့ဖူးသမျှ Bezel-less ဖုန်းတွေထဲမှာ အများဆုံးဖြစ်နေမယ်လို့ သိရှိရပြီဖြစ်ပါတယ်။ Screen to body ratio ဟာ ၉၄ ရာခိုင်နှုန်းနီးပါးအထိကိုပါဝင်ပါတယ်။ ဆိုတော့ လွန်ခဲ့တဲ့ အပတ်လောက်က On fire ဖြစ်နေတဲ့ဘေးဘောင်မဲ့ Screen to body ratio ၈၀ ရာခိုင်နှုန်းကျော်ပါဝင်တဲ့ Vivo NEX ကိုကျော်တက်သွားတဲ့ အနေအထားတစ်ခုလို့ပြောရမှာပါ။\nဖုန်းရဲ့ရှေ့မျက်နှာပြင်တစ်ခုလုံးကို Notch တောင်မပါဝင်တဲ့ Screen ချည်းနဲ့ပဲဖန်တီးထားတာကြောင့် Front Facing Camera ကဘယ်မှာလဲ ? Fingerprint sensor ကရောဘယ်မှာလဲ ? အစရှိတဲ့ မေးခွန်းတွေပေါ်ထွက်လာမှာအသေအချာပါပဲ။ OPPO အနေနဲ့ Find X အတွက် Specification ကို တရားဝင်ချပြထားခြင်းမရှိသေးကြောင့် အဲ့ဒီ Function တွေရဲ့တည်နေရာကို တိတိကျကျမပြောနိုင်သေးပါဘူး။ ဒါပေမယ့် Find X ဟာ Vivo NEX ကိုအခြေခံထားတဲ့ ပုံစံမျိုးဖြစ်တာကြောင့် NEX လိုပဲ Fingerprint sensor ဟာ ဖုန်း display ရဲ့အောက်မှာတွေ့ရနိုင်တယ်လို့ မျှော်လင့်ထားလို့ရမှာပါ။ ထိုနည်းတူ Front Facing Camera ကလည်း Vivo NEX လိုပဲ အသုံးပြုသူ Selfie ဆွဲမယ့်အချိန်မှ ဖုန်းထဲကထွက်လာမယ့် ပုံစံမျိုးလို့ ခန့်မှန်းထားနိုင်မှာဖြစ်ပါတယ်။ Front Facing Camera ဘယ်လိုလေးထွက်လာမလဲဆိုတာကိုတော့ အောက်က ဗီဒီယိုမှာ လေ့လာနိုင်ပါတယ်။\nOPPO Find X ကိုတော့ လာမယ့် ဇွန်လ ၁၉ ရက်နေ့မှာ စတင်မိတ်ဆက်သွားမယ်လို့သိရပါတယ်။ ကျွန်တော်တို့မျှော်မှန်းထားတာအပြင် Find X မှာဘယ်လို Function တွေထပ်မံပါဝင်လာဉီးမလဲဆိုတာကတော့ မကြာခင်သိရှိရတော့မှာပဲဖြစ်ပါတယ်။\nAndroid, OPPO, Vivo


ခါးတာနဲ့ ချဉ်တာနဲ့ကလွဲပြီး…. ဘာအရသာမှ မထွက်လာဘူးပဲ….\nတိတ်တိတ်ငိုကြွေး မျှော်လွမ်းခဲ့ တစ်ညနေ.....\nတစ်ရက် တစ်ညနေလေးတောင် မခံစားနုိုင်ဘူး.....။\nတနင်္ဂနွေတစ်ရက်နဲ့ ကြေအေးပါ မောင်....။\nPosted by အခါးမိုး at 4:20 PM3comments:\nPosted by အခါးမိုး at 10:28 PM 1 comment:\nLabels: Gtalk Status လေးတွေ, အချစ်အကြောင်းလေးများ\nမိန်းမတစ်ယောက်ရဲ့ အပြုံးဆိုတာ ... တစ်ကယ်တမ်းတော့ ... ကန့်လန့်ကာ နောက်ကွယ်က အငိုဆိုတာ ... မောင် မသိခဲ့လေသလား ~~(သမီးဆိုး)\n''' အဲဒီတော့ မင်းက မကျေနပ်ဘူးလား...မင်းသူများ မတ်ဆေ့ခ်ျတွေ ဖွင့်ဖတ်တယ်ဆိုတာ အဲဒါ Personal ကွ''''\nကျွန်မ နားမကြားလိုပါ....ကျွန်မနားတွေ အူနေလျှင် ထုံထိုင်းနေလျှင် ဘယ်လောက်ကောင်းလိုက်မလဲ....\n'''' အဲဒီ့တော့ စိတ်မဆိုးရဘူးပေါ့ဟုတ်လား....မိန်းမတိုင်းက အဲလိုခံစားရမှာပဲ မဟုတ်ဘူးလား..."''\n'''' မင်းက အဲလိုမိန်းမမျိုးလား...ဒီပြင့်မိန်းမတွေဘယ်လိုတွေးတွေး အဲဒီ့ထဲမှာ မင်းမပါရဘူး...''''''\nစကားလုံးတွေ မကြားလိုပါ...ကျွန်မ ထိုနေရာတွင် ဖြုတ်ခနဲ မေ့လဲသွားချင်သည်....မောင့်၏ အတ္တကို ကျွန်မ မလွန်ဆန်နိုင်ပါ....ကျွန်မအသက်ထက်ပင် ချစ်ရသော ကျွန်မ၏ချစ်သူသည် နားလည်မှု၊ ပေးဆပ်မှု၊ သဘောထားကြီးမှုများဟု ခေါင်းစဉ်တပ်ထားသော ကျွန်မ၏ သည်းခံနိုင်မှုများကို အတင်းလောဘတကြီး သိမ်းကြုံးယူနေဆဲဖြစ်သည်...တခြားကောင်မလေးများနှင့် မောင် အပြန်အလှန်ပြောထားသော မတ်ဆေ့ခ်ျများကို ကျွန်မဖတ်မိခြင်းသည် ကျွန်မ အပြစ်လေလား....\n..ပြင်းပြင်းထန်ထန် ပြန်ပြောရလျှင် ယောင်္ကျားသိပ်မဆန်ပါနဲ့မောင်ရယ်.....\nမောင် ကျွန်မကိုချစ်မှန်း သိပါတယ်....အချိန်တန်လျှင် မောင်လက်ထပ်ယူမည့်သူမှာလဲ ကျွန်မပါပဲ..... ထိုသို့ဆိုတိုင်း ကျွန်မက စိတ်ချလက်ချနေရကြေးလား.....စိတ်မချနိုင်ပါ မခွဲဝေပေးနိုင်ပါ....မောင့်ကို လွတ်လပ်ခွင့်ပေးရလောက်အောင် ကျွန်မ ကိုယ့်ကိုကိုယ် အထင်မကြီးပါ မောင်ရယ်....\nတမြို့တည်းမှာနေပြီး နေ့တိုင်းရောက်မလာတတ်သော...... ကျွန်မကတော့ တနေ့လုံး သတိတွေရပြီး မောင်ကတော့ ညနေထိ ဖုန်းတချက်မဆက်တတ်သော.....မနေနိုင် မထိုင်နိုင် ကျွန်မကသာ ဖုန်းစဆက်မိတတ်သော.... ကျွန်မ နည်းနည်းလေး ရစ်မိလျှင် စိတ်တိုတတ်သော..... စိတ်ဆိုးလျှင် ဖုန်းချပစ်တတ်သော... .ညဘက်ဖုန်းပြောနေရင် အိပ်ပျော်ပျော်သွားတတ်သော..... လူရှေ့သူရှေ့တွင် စိတ်မထင်ရင် မထင်သလို ငေါက်တတ်သော....ကျွန်မဝယ်ပေးတတ်သော ပစ္စည်းတွေကို ဘယ်တော့မှ စိတ်တိုင်းမကျသော ကျွန်မ၏ ချစ်သူအား ကျွန်မချစ်သည်....\nပိတ်ရက်မရှိသော မောင့်အလုပ်၏ စိတ်ဖိစီးမှုကို ကျွန်မထက်ဘယ်သူက ပိုသိနိုင်ဦးမလဲ... .အိမ်ကိစ္စအဝဝကိုတာဝန်ယူပေးနေသော....မိဘများအား လိုလေသေးမရှိ ထားပေးချင်သော စိတ်ဖိစီးမှုများကြားမှ ကျွန်မရစ်မိသောနေ့သည် မောင် ဥပေက္ခာပြုခြင်းအပြင် ဘာမှပိုမရတတ်ခဲ့ပါ.... ကျွန်မနှင့်ချိန်းထားသော ရှားပါးနေ့ရက်များတွင်ပင် အလုပ်ကိစ္စရှိပါက မောင်က အလုပ်ကိုသာသွားသော သူဖြစ်သည်...\n''' မောင်က မတွေ့ချင်ဘူးပေါ့...'''\n''' မင်း ကလေးလား...မောင်အခု အလုပ်သွားလုပ်နေတာ အလေလိုက်နေတာမဟုတ်ဘူး...ပြီးတော့ ပိုက်ဆံက ဘယ်သူ့အတွက်ရှာနေတာလဲ...မသိတာလဲမဟုတ်ဘူး....''''\nထိုသို့ မောင်ဆိုလျှင် ကျွန်မသာ လူဆိုးမ ဖြစ်ရသည်။ လူဆိုးမပဲ ဖြစ်ပါရစေတော့မောင်.... .မောင့်အနားမှာ နေချင်တယ်....မောင့်စိတ်ထဲပျော်နေလား...ဝမ်းနည်းနေလား....စိတ်ပူနေလား.....စိတ်ဆိုး နေလား ...ကျွန်မ အနီးကပ်ထိုင်ကြည့်နေမှ ဖြစ်မှာမို့လို့ပါ.....\n''''မင်းနေ့တိုင်းတွေ့ချင်ရင် မင်းမောင့်ကို ယူလိုက်လေ''''...မောင်ထိုသ်ို့ပြောလျှင် ကျွန်မ မောင့်ကို ခုချိန်လက်မထပ်နိုင်သေးပါ... ကျွန်မတို့ ချမှတ်ထားသော အချိန်အတိုင်းအတာလေး တစ်ခုထိ လျှောက်ချင်သေးသည် .... ကျွန်မတို့နှစ်ယောက်၏ အနာဂတ် ပလန်လေး လှပစေချင်သေးသည်.....\nမောင်ဘယ်လိုပဲဆူဆူ.... မောင်ဘယ်လိုပဲငေါက်ငေါက် ကျွန်မအခုချိန်လဲ မောင့်ကိုတွေ့ချင်သည်... .မောင့်ကို စက္ကန့်နဲ့အမျှသတိရနေပြီး မောင့်အနားမှာ လိုတာလေးတွေ ဖြည့်ဆည်းပေးချင်သေးသည်.... ကိုယ့်ချစ်သူရဲ့ စိတ်ကို မောင်နားလည်နိုင်လျှင် ဘယ်လောက်ကောင်းလိုက်မလဲ....\n'''ချစ်ရတာ အရမ်းပူလောင်မှန်း ချစ်ရတဲ့သူကလွဲပြီး ဘယ်သူက သိနိုင်မှာလဲ''''\n'''ဟင့်အင်း မောင့်ကို မချစ်ရင် ကျွန်မမှာ လုပ်စရာအလုပ်မရှိတော့လို့ပါ.....'''''\nPosted by အခါးမိုး at 8:30 PM2comments:\nLabels: စပျစ်သီးလေးများ, အချစ်အကြောင်းလေးများ\nကျေးဇူးပြုပြီး ဘာမှမပြောပါနဲ့လေ..။ ကျွန်မက သဘောထားကြီးပါတယ်..။ဒါပေမယ့် အဲ့ဒီလို သဘောထား ကြီးလိုက်တာဆိုတဲ့ အံ့သြမှု ကျေးဇူးတင်မှုလေးရဖို့ အတွက် ပေးဆပ်လိုက်ရတဲ့ အရင်းအနှီးတွေတော့ အများကြီးပါပဲ ။ (ဂျူး-အမှတ်တရ)\nအချစ်တဲ့... ကျွန်မနှင့်အချစ် အချစ်နှင့်ကျွန်မသည် အမြဲတမ်း ပေးဆပ်ရခြင်းတွေနဲ့ တွဲရက်ကြီး တည်ရှိနေသလား...\nအိမ်မက်တွေ...ကျွန်မ၏ အိမ်မက်တိုင်းမှ ဗီလိန်တိုင်းသည် သူမဖြစ်သည်...မောင့်၏ တစ်ချိန်က နတ်သမီးဆိုသော သူမသည် ယခု ကျွန်မမက်သော အိမ်မက်တိုင်းတွင် ဗီလိန်အဖြစ်ရောက်ရှိလာခဲ့တာ လချီနေခဲ့ပေသည်....\nသူမကိစ္စနှင့်ပက်သက်၍ မောင်နှင့်ကျွန်မ စကားများ စိတ်ဆိုးသည့် နေ့ရက်မှာတောင် ကျွန်မမငိုမိခဲ့ပါ..... တိုက်တိုက်ဆိုင်ဆိုင် ရန်ဖြစ်ပြီး နောက်တစ်ရက်တွင် ကျွန်မသည် သူမအား အရှင်လတ်လတ်တွေ့လိုက်မိခြင်းကိုက အိမ်မက်များ၏ အစဖြစ်သည်....သူမကို တွေ့တွေ့ခြင်း ထိုနေရာတွင် တုတ်တုတ်မလှုပ်နိုင်ခဲ့သော ကျွန်မ။ ကိုယ်ကသာ သူမကိုသိပြီး သူမက ကိုယ့်ကို မသိရကောင်းလားဆိုပြီး မဆီမဆိုင် လောကဓံကို ကျိန်ဆဲနေသော ကျွန်မ။ မောင်ရေ မောင့်ရဲ့နတ်သမီးကို အပြင်မှာ မြင်ဘူးခဲ့ပြီလို့ စိတ်ထဲက တမ်းတမိသော ကျွန်မ။ ထိုနေ့က ရှော့ပင်းမောလ်ထဲမှ အတင်းပြေးထွက်မိသော အရူးမတစ်ယောက်လို ကျွန်မ။ ဘယ်သူတွေများ ကိုယ်ချင်းစာနိုင်ပါ့မလဲ.....\nထိုအကြောင်းမောင့်ကို ပြောပြမိလျှင် မောင်ဘာပြောမလဲလို့ ကျွန်မမခန့်မှန်းနိုင်ပါ...အရင်တုန်းက ကိစ္စတွေ မမေးကြေးလို့ မောင်ပြောခဲ့သောညနေက ခေါင်းငြိမ့်ထောက်ခံခဲ့တာ ကိုယ်ကိုယ်တိုင်ပဲဖြစ်သည်....\nမောင်၏စကားတွေထဲတွင် ပထမဆုံးကြားမိသော ထိုနာမည်ပိုင်ရှင်သည် အရမ်းရင်းနှီးသော မိတ်ဆွေတစ်ယောက်အနေနဲ့ပဲမဟုတ်လား...မထင်မှတ်သောနေ့တစ်နေ့တွင် မောင့်ရဲ့မေးလ်ထဲတွင် နတ်သမီး၏ သီချင်းတွေ၊ မောင့် စကားသံတွေကို မြင်ခဲ့မိလိုက်သည်...ငတုံးမလို့ ကျွန်မကိုယ်ကျွန်မ ရွတ်ဆို ပေါက်ကွဲခဲ့ဘူးသည်...\nအဲဒါ မင်းကိုယ်မင်းဒုက္ခရှာတာပဲဟု မောင်စွပ်စွဲမှာကြောက်ပါသည်...နတ်သမီး၏Facebook စာမျက်နှာပေါ် ခဏခဏတက်ကြည့်ဖြစ်နေသော ထိုမျက်နှာ၊ ထိုအပြုံးတွေ။ မောင့်ကို လွမ်းတဲ့ညက ကွန်ပျူတာထဲမှ မောင့်အရင်ဓါတ်ပုံများကိုဖွင့်ကြည့်ရင်း တွေ့လိုက်မိသော နတ်သမီးရဲ့ဓါတ်ပုံတွေ။ ဓါတ်ပုံထဲရှိမောင့်အပြုံးကို မြင်လိုက်ချိန်တွင် ကျွန်မကိုရောထိုအပြုံးမျိုးဖြင့် ကြည့်ခဲ့ဘူးရဲ့လားဆိုသော အတွေးက တိုက်ရိုက်ဝင်ရောက်ခဲ့ဘူးသည်....\nကျွန်မမရှိခင်အချိန်က မောင့်ဘဝသည် ထိုကဲ့သို့ ပြီးပြည့်စုံခဲ့သည်လား....ထိုပျော်ရွှင်မှုများ မောင့်ထံတွင် ဘယ်လောက်ကြာခဲ့သလဲ...နတ်သမီးသည် မောင့်မျှော်လင့်ချက်ကို ဘယ်အချိန်မှာ ရိုက်ချိုးခဲ့တာလဲ...\nနတ်သမီးသည် လက်ထပ်ဖိတ်စာပို့ခြင်းဖြင့် မောင့်ကိုရက်စက်ခဲ့သူလား....မောင်ကကော ဘယ်လိုသဘောထားကြီးခြင်းမျိုးနှင့် လမ်းခွဲခြင်းကို လက်ခံခဲ့တာလဲ... သိချင်သည်....\nကျွန်မချစ်သောမောင်သည် ထိုသို့သော သဘောထားကြီးသူလား....စိတ်ဆိုးလျှင် အရင်ဖုန်းချပစ်တတ်သော....ခဏခဏပြန်ခေါ်မိလျှင် ဖုန်းပိတ်ပစ်တတ်သော....၁ရက် ၂ရက်လောက် ဖုန်းမကိုင်ပဲ ပစ်ထားတတ်သော မောင်သည် နတ်သမီးအတွက် ဘယ်လိုချစ်သူမျိုးလဲ ကျွန်မသိချင်သည်....\nကျွန်မသည် မောင့်အတွက် အကောင်းဆုံးသော အဖော်တစ်ယောက်ဖြစ်ချင်ခဲ့သည်.... ချစ်သူအတွက် လောကဓံ၏ အကောင်းအဆိုးကို မျှဝေခံစားပေးချင်သည်..\n''စိတ်ညစ်တယ် အမရယ်... ရင်ဖွင့်စရာဆိုလို့ အမတို့ပဲရှိတာ""....\nနတ်သမီးထံပို့ခဲ့သော မောင့်၏ ဂျီတော့စာသားကိုတွေ့လိုက်ချိန်တွင် ကျွန်မ၏မျှော်လင့်ချက် ကလေး ဝေဝါးခဲ့ရသည်.... မောင့်၏ အားကိုးရာအထောက်အပံ့တစ်ခုဖြစ်ဖို့ အသည်းအသန် ကြိုးစားနေသော ကျွန်မအတွက် မခံစားနိုင်ခဲ့ပါ....\nကျွန်မက ဘာလဲ ဟုမောင့်ကိုမေးခဲ့မိသည်....ဟုတ်တယ် ကျွန်မကဘာလဲ....\nကျွန်မသည် မောင့်လိုစကားမတတ်သူပါ....ချစ်သူ၏ စိတ်ညစ်ခြင်း၊ စိတ်ရှုပ်ခြင်း၊ စိတ်ဖိစီးခြင်းများကို မျှဝေခံစားရမည်မှာ ကျွန်မတယောက်တည်း သာ ဖြစ်ရမည်... ကျွန်မ အတ္တကြီးချင်တယ်....\nကျွန်မသည် မောင့်ကိုချစ်သည်....မောင်၏ နတ်သမီးကိုလဲ ကျွန်မ မမုန်းလိုပါ....သို့သော် ထိုနတ်သမီးသည် ကျွန်မ၏ မသိစိတ်ထဲတွင် ဗီလိန်အဖြစ်နေရာယူခဲ့လေပြီ...\nအစွဲအလမ်းကြီးသော ကျွန်မ..ဖြစ်ချင်တာ ပြောချင်တာများ ခံစားချက်များ ပြင်းလာခဲ့လျှင် အိမ်မက်မက်တတ်သော ကျွန်မ...အိမ်မက်များတွင် နတ်သမီးသည် ဗီလိန်ဖြစ်သည်..\nနေ့လည်ပိုင်းတွင် အလုပ်ထဲမှအဆင်မပြေမှုများကို ညဘက် အိမ်မက်မက်မိလျှင် နတ်သမီးသည် အလုပ်ထဲမှဗီလိန်ဖြစ်သည်... သူငယ်ချင်းတွေနဲ့အဆင်မပြေဖြစ်လျှင် နတ်သမီးသည် သူငယ်ချင်းဗီလိန်ဖြစ်သည်....\nတောင်းပန်ပါတယ်မောင်ရယ်....ကျွန်မအမှန်တကယ် သဘောထားကြီးသူပါ.....နတ်သမီး ဗီလိန်ဖြစ်သွားခြင်းသည် ကျွန်မ၏ လူမမြင်သော အတ္တတစ်ခုကြောင့်သာ ဖြစ်ကြောင်း ဝန်ခံရင်း။\nPosted by အခါးမိုး at 10:41 PM4comments:\nမိုးလင်းထိထိုင်ခေါ်နေလဲ ဒီလူလုပ်ထားတဲ့ အော်တိုစက်က ဒါပဲပြောနေမှာပဲလား….\nလူတကာလိုက်ပြောလဲ နည်းတောင်နည်းသေးတယ်လို့ ပြောကြဦးမယ်….\nအမှတ်က အမှတ်…သည်းခြေက သည်းခြေပဲ….\n‘မင်းက ဘာမှမမှတ်ထားပေးဘူး’ ….\nဒုန်း ဒုန်း ဒုန်း...\nPosted by အခါးမိုး at 8:13 PM3comments:\nGtalk Status လေးတွေ (14)\nသည်အရာကိုမရမီက ကျွန်မသည်..... သည်အရာကိုမျှော်လင့်ခြင်းဖြင့်အသက်ရှင်နေသည်ဟုထင်ယောင်ထင်မှားဖြစ်ခဲ့သည်...သို့သော်သည်အရာကိုရပြီးသည့်နောက်တွင်ကျွန်မသည်ထိုအရာကိုထပ်မံမျှော်လင့်ပြန်သည်။ကမ္ဘာပေါ်တွင်လူသည်အလွန်လောဘကြီးပါသည်။ (ဂျူး- ကောင်းကင်မပါသောည)\nချစ်ခြင်းအဆုံးသတ် ( အပိုင်း ၁)\nအချစ်တခုကို အချစ်တခုဖြင့်  အဆုံးသတ်သင့်  မသင့်  ကို ဆုံးဖြတ်ရန်မှာ အချစ်လမ်းကြောင်းတူသော လူနှစ်ယောက်သာ လိုသည်။ ချစ်ခြင်း Intro ...\n----------- PS.စကားမပြောသေးသော ချစ်သူအတွက်..။\nမိန်းမတစ်ယောက်ရဲ့ အပြုံးဆိုတာ ... တစ်ကယ်တမ်းတော့ ... ကန့်လန့်ကာ နောက်ကွယ်က အငိုဆိုတာ ... မောင် မသိခဲ့လေသလား ~~(သမီးဆိုး) ''...


မျက်မှန်လေး: April 2009\nသွေးအမျိုးအစားအလိုက် စားသင့် ရှောင်သင့်သော အစားအစာများ အပိုင်း (၁)\n၁. O သွေးအမျိုးအစား\nO သွေးဟာ အစာကိုလွယ်လွယ်ကူကူလုံလုံလောက်လောက် ချက်ပေးနိုင်တယ်၊\nဘာကြောင့်လဲဆိုတော့ O သွေးမှာStomach-acid ပါဝင်မှုများလို့ ဖြစ်တယ်။\nO သွေးပိုင်ရှင်တွေဟာ အဆီနည်းသောအစားအစာ၊ဓါတုပစ္စည်းမပါဝင်တဲ့\nအသား၊ ဥစားကြက်ဘဲ နှင့် ငါးတို့ကို စားသုံးသင့်ပါတယ်။\nနို့နှင့်ပြုလုပ်သော အစားအစာများနှင့်ဂျုံ၊စပါးတို့နှင့် ပြုလုပ်သော\nအသေးစိတ် ကြည့်ချင်ရင်တော့အောက်ပါဇယားမှာ ကြည့်နိုင်ပါတယ်။\nအလုပ်ထဲမှာ စိတ်ဖိစီးမှုများလေ ပရိုးတိန်းဓါတ်ပါသော အစားအစာ များကို များများစားသင့်လေ ပါဘဲ။\nအမဲသား၊ သိုးသား၊ ဆိတ်သား၊ နွားကလေးသား၊ သမင် ဒရယ် ချေငယ် စိုင် ဆတ်သား\nO ဟာအသားဓါတ် ကို လွယ်လွယ်ကူကူ လုံလုံလောက်လောက် ချက်ပေးနိုင်တယ်၊\nမစားသင့်သောထဲမှာ ပါတဲ့ အသားတွေက လွဲလို့ ကျန်တာ စားနိုင်ပါတယ်။\nခြောက်၊ ငန်း၊ ၀က်သား\nငါးဟာ O သွေး ပိုင်ရှင် တွေ အတွက် အကောင်းဆုံး အစာဖြစ်တယ်။ ပင်လယ်စာတော်တော်\nများများ ဟာ လည်ပင်းကြီး ရောဂါကို ကာကွယ် ပေးတဲ့ အိုင်အိုဒင်း ဓါတ်ကို ထုတ်ပေးတဲ့ အရင်းအမြစ်ဖြစ်တယ်\nပင်လယ်ငါးကြီး၊ ငါးသလောက်၊ မက်ကရယ်ငါး၊\nမစားသင့်သောထဲမှာ ပါတဲ့ ငါးတွေက လွဲလို့ ကျန်တာ စားနိုင်ပါတယ်။\nSalmon ငါး၊ ငါးဥဆားနယ်၊ ရေဘ၀ဲ၊ ခရုကြီးတစ်မျိုး\nO သွေးပိုင်ရှင်များဟာ ဥနှင့် နို့ထွက်ပစ္စည်း\nများ ကို လုံးဝလုံးဝ မစားသင့်ပါဘူး။\nထောပတ်၊ သိုးနို့ ဒိန်ခဲဖြူ၊ ဆိတ်နို့ ဒိ်န်ခဲ၊\nO သွေးဟာ အဆီဓါတ်ကို တိုးစေပါတယ်။\nမစားသင့်သောထဲမှာ ပါတာတွေက လွဲလို့ ကျန်တာ စားနိုင်ပါတယ်။\nသီဟိုဠ်စေ့၊ မြေပဲ၊ ဘိန်းစေ့\nအသီးအရွက် များသည် လည်ပင်းကြီးရောဂါကိုဟန့်တားစေသည်။\nသွေးကို ပျစ်စေသည်။ ဗီတာမင် ကေ ကိုထုတ်ပေးသည့် အသီးအရွက်များ\nအဆစ်ရောင်နာ ရောဂါဖြစ်စေသော အသီးအရွက်များ\nအ၀လွန်ရောဂါ ၊ ဆီးချိုရောဂါ\nပဲပိုးတီ၊ ချီကိုရီ၊ ဒုဓလီ၊ ကြက်သွန် ဖြူ၊ ဒန့်သလွန်၊ ကိုက်လန်၊ ရုံပတီသီး၊ ကြက်သွန်မြိတ်၊ ကြက်သွန်နီ၊ တရုတ်နံနံ၊ ရွက်စားမုန်လာ၊ အာလူးချို၊ ဖရုံသီး၊ ရေညှိ၊ တရုတ်မုန်လာ\nဇီးသီး၊ မက်ခေါက်သီး၊ သဖန်းသီး၊ ကတွတ်သီး\nလိမ္မော်သီး၊ စတော်ဘယ်ရီ၊ သပျစ်သီး၊ ပီတမုန်လာ်\nO သွေးပိုင်ရှင်များသည် ၄င်းအသီးများကို လုံးဝ ရှောင်ကြဉ်သင့်ပါသည်\nလည်ပင်းကြီး ရောဂါကို ကာကွယ် ပေးရန် အိုင်အိုဒင်း ဓါတ်သည် အဓိက အရင်းအမြစ်ဖြစ်တယ်\nငရုတ်ကောင်းမှုန့်၊ ရှာလကာ၊ဆူးကောက်၊ သစ်ကြပိုးကောက်၊ ပြောင်းဖူးမှုန့်)\nချောကလက်၊ ပျားရည်၊ ကိုကိုးလ်\nဆိုဒါ နှင့် လက်ဖက်ရည်\n* Dr.Lam ကနေယူပြီး ဘာသာပြန်ထားတာပါ။(http://DRLam.com)\n* ဘာသာပြန်တာ မှားခဲ့ရင်လည်း ခွင့်လွှတ်ပါနော်။\nat Tuesday, April 28, 2009 ရေးသားသူ မျက်မှန်လေး\nကိုယ်နဲ့ တစ်ဘ၀တာ ပတ်သတ်မယ့်သူတွေကို စမြင်ရတဲ့နေ့\nကိုယ့်ကိုလူ့လောကထဲရောက်အောင် အသက်ရင်းပြီးသယ်ဆောင် လာပေးတဲ့\nလိမ္မာယဉ်ကျေးပြီး ပညာရေးမှာ ထူးချွန်အောင် ချော့တစ်ခါ ခြောက်တစ်လှည့်\nပြုပြင်ပဲ့ကိုင် ဆိုဆုံးမပေးတဲ့ မေမေ\nကိုယ့်ဘ၀ကို လူလောကထဲမှာ မျက်နှာမငယ်ရအောင် ရှာဖွေကျွေးမွေး ပညာတွေ\nသင်ပေးတဲ့လောကကြီးအလယ်မှာ ဟိုကွေ့ရောက်ရင် ဟိုတက်နဲ့လှော်\nဒီကွေ့ရောက်ရင်ဒီတက်နဲ့လှော် နိုင်အောင် အရိပ်တကြည့်ကြည့်နဲ့\nကိုယ့်ကိုငယ်ငယ်လေးထဲက အစ်မကြီးအမိရာ ပီသခဲ့ပြီး ဘုရားစာတွေသင်ပေး၊\nကိုယ်အတွက် အရာရာမှာ အနစ်နာခံပြီး နိုင်ငံရပ်ခြားရောက်တဲ့အထိ\nထီးသဖွယ် အမိုးမိုးပေးခဲ့တဲ့ အမိုးမိုးပေးဆဲ မကြီး\nသူသာဆိုးပြီး ကိုယ့်ကို မဆိုးစေချင်ခဲ့တဲ့ နှစ်စဉ်နှစ်တိုင်း ကိုယ့်မွေးနေ့ဆိုရင်\nရှမ်းခေါက်ဆွဲတို့ ဆီချက်တို့ ချက်ကျွေးတတ်တဲ့ ကိုယ့်အတွက် ချစ်စရာကောင်းတဲ့တူလေး\nမောင်နှမတွေထဲမှာ ကိုယ့်ကိုအချစ်ဆုံး ဆိုတဲ့ ၊သူ့ရည်းစားကိုတောင်မှ\nကိုယ်ဖြတ်ခိုင်းရင်ဖြတ်မယ်ဆိုတဲ့ ကိုယ့်ရဲ့ တစ်ဦးတည်းသော ကိုကို\nကိုယ့်အပေါ်ကို အမြဲ အနွံအတာခံ၊ ကျောင်းတက်တုန်းကလည်း ကိုယ်စားဖို့\nဟင်းတွေချက်လာ၊ အလုပ်လုပ်တော့လည်း အမြဲဂျီကျတတ်တဲ့ ကိုယ့်ကို\nနားလည်ခွင့်လွှတ်ပြီး ကိုယ့်ကို အရမ်းချစ်တဲ့ ကဗျာမဆန်တတ်တဲ့\nအားလုံးတို့ကို ကိုယ်ဒီနေရာလေးကနေ ပြီးတော့ လက်အုပ်မိုးလျှက် ရှိခိုးကန်တော့ပါ၏ ။\nကာယကံ၊ ၀စီကံ၊ မနောကံ တို့ဖြင့် ပြစ်မှားမိခဲ့ပါက ထိုအပြစ်တို့ကို ခွင့်လွှတ်ပေးပါရန်\nကိုယ့်ရဲ့ ၂၈ နှစ်မြောက်မွေးနေ့ မှာရှိခိုးဦးချတောင်းပန်အပ်ပါသည်။\nat Sunday, April 26, 2009 ရေးသားသူ မျက်မှန်လေး\nအလောင်းတော်ကဿပ ခရီးစဉ် အပိုင်း ( ၁ )\nကိုယ်တို့ အလောင်းတော်ကဿပ သွားတဲ့အကြောင်းလေး ရေးချင်လို့ပါ။\nကိုယ်တို့ငယ်ငယ်လေးထဲက ကိုယ်တို့ အတန်းတင်စာမေးပွဲ ပြီးပြီးချင်း မေမေနဲ့ဖေဖေ တို့က ကိုယ်တို့ကို\nခရီးတစ်ခုမဟုတ် တစ်ခုလိုက်ပို့နေတာ ကိုယ်တ်ို့ ပထမနှစ်ရောက်တဲ့အထိပါ။ ဒါပေမဲ့ အစ်ကိုက\nကိုယ်ဒုတိယနှစ် အလယ်လောက်မှာ နိုင်ငံရပ်ခြားမှာ အလုပ်သွားလုပ်တာမို့ ဒုတိယနှစ်အပြီး ထွက်တဲ့\nဒီအလောင်းတော်ကဿပ ခရီးစဉ်မှာ သူလိုက်ခွင့် မရခဲ့ပါဘူး။\nကိုယ်စာမေးပွဲဖြေလို့ပြီးပြီးချင်း နေ့လည်ဘက်မှာ ဖေဖေက အထုပ်အပိုးတွေကို ကားနောက်ဖုံးထဲမှာ ထည့်၊\nမေမေက ညကကြော်လှော်ထားတဲ့ ကြက်သားပြုတ်ကြော်ရယ်၊ ငပိကြော်ရယ်၊ ၀က်သားနီကြော်ရယ်\nကိုစတီးချိုင့် လေးဆင့်ချိုင့်နဲ့ ထည့်၊ ထမင်းကိုအပေါ်အဆင့်မှာ အပြည့်အသိပ်ထည့်ပြီး ခရီးသွားရင်းစားဖို့\nပြင်ဆင်နေခဲ့ပါတယ်။ ကိုယ်တို့ညီအစ်မ သုံးယောက်ကလည်း ကိုယ်ခရီးဆောင်အိတ်ထဲ ကိုယ်အ\n၀တ်အစားများကို ထည့်ရင်း ခရီးသွားဖို့တက်ကြွနေခဲ့ကြပါတယ်။ အားလုံးပြင်ဆင်ပြီးတော့\nအိမ်ကနေစထွက်ပါတော့တယ်။ ညနေ ၅း၀၀ လောက်တော့ရှိမယ်ထင်ပါရဲ့။ ပြီးတော့ ဓါတ်ဆီ ၀င်ထည့်ပြီးတာနဲ့\nရန်ကုန်-ပြည် ကားလမ်းမကြီးပေါ်ကို ကားဘီးစချခဲ့ပြီ။ အားလုံးသိကြတဲ့အတိုင်း ခရီးသွားမယ်ဆိုရင်\nပထမဆုံးဦးဆုံး ကားဦးတိုက်ရတာက ရွှေညောင်ပင်ဘိုးဘိုးကြီးပါ။ အဲဒီမှာ ဖေဖေက ကားဦးတိုက်ပြီး အဲဒီက\nပေးလိုက်တဲ့ စံပယ်ပန်းကို နောက်ကြည့်မှန်မှာဆွဲ ၊ သပြေပန်းကို ကားဘောနက်မှာ ထိုးပြီး\nမောင်းနှင်လာခဲ့တယ်။ ပြီးတော့ တောက်လျှောက် ပဲခူးအထိ ကားကိုမောင်းခဲ့တယ်။ ပဲခူးရောက်တော့ ည ၉း၀၀\nနီးပါးရှိနေပြီ။ စားနေကျ ဖြစ်တဲ့ ပဲခူးတံတားကြီးနားက ကျော်စွာ စားသောက်ဆိုင်မှာဘဲ ညစာကိုစားပြီး\nပြန်ထွက်ခဲ့ကြတယ်။ ကိုယ်တို့ ညီအစ်မသုံးယောက်ကတော့ တစ်ယောက်တစ်လှည့်စီ အိပ်ရင်း၊ မေမေကတော့\nပုတီးစိပ် ရင်း ဖေဖေကို မအိပ်ချင်အောင်စကားတွေ ပြောပေးနေတယ်။ ဒီလိုနဲ့မောင်းလာလိုက်တာ မနက်\n၄း၀၀ လောက်ကျတော့တောင်ငူကို ရောက်တယ်။ ဖေဖေကလဲ အရမ်းအိပ်ချင်နေတာနဲ့ မေမေက\nဆက်မမောင်းခိုင်းတော့ဘဲ နီးတဲ့တည်းခိုခန်းရှာပြီး အိပ်ခဲ့ကြတယ်။\nမနက်နိုးတော့ ၁၀း၀၀ လောက်ရှိမယ်ထင်ပါရဲ့၊ ဟိုလုပ်ဒီလုပ်နဲ့ ၁၁း၀၀ လောက်မှ တည်းခိုခန်းကထွက်\nမနက်စာကို ဆိုင်တစ်ဆိုင်မှာ ၀င်စားပြီး ခရီးဆက်ခဲ့ကြတယ်။ ဆာရင် စားလိုက်၊ ပေါက်တောလိုက် နဲ့\n၊ကားရပ်ပြီးအိမ်ကယူလာတာတွေစားလိုက် နဲ့ ။ မင်းအောင်သီချင်းကလည်း ကားထဲမှာဆူညံလို့နေတယ်။\nကိုယ်တို့ခရီးထွက်တိုင်း CD တစ်ထပ်အမြဲပါနေကျ။ မနက်ဆိုရင် တရားခွေဖွင့်၊ နေ့လည်ဆိုရင် မင်းအောင်တို့၊\nပိုးအိစံ တို့တွေဖွင့် နဲ့ ဟုတ်လို့။ အဲဒီလိုနဲ့ လာလိုက်ကြတာ ယောနယ်ကိုရောက်ပါလေရော ညနေ ၄း၀၀ ၅း၀၀\nလောက်ရှိမယ်ထင်တယ်။ ယောနယ်ရဲ့ အကျော်ကြားဆုံးဖြစ်တဲ့ အမေရေယာဉ် ပွဲတော်ရက်နဲ့ တိုက်နေတာမို့\nအဲဒီကို တစ်ခါတည်း ၀င်ခဲ့ကြတယ်။အမေရေယာဉ်ရဲ့ နန်းထဲမှာလည်း နတ်ချော့တဲ့ နတ်ကတော်တွေရယ်၊\nပြီးတော့ နတ်ကတော်နောက်ကလိုက်တဲ့သူတွေရယ် နဲ့ရှုပ်ရှပ်ခတ်လို့နေတယ်။ ကြားဖူးနားဝရှိတာတော့\nပွဲတော်ရက်ကြရင် အမေရေယာဉ်ရဲ့ အသက်ကိုထည့်ထားတဲ့ ရွှေကြုတ်လေးက လှုပ်တယ်ဆိုဘဲ။\nကိုယ်တိုင်တော့ မမြင်ခဲ့ရပါဘူး။ အသက်ဘူးလေးနားတောင် မရောက်ခဲ့ဘူး။ လူတွေတိုးတာနဲ့ဘဲ။ အဲဒီမှာ\nမေမေ့အသိနတ်ကတော်နဲ့တွေ့တော့ ဒီနယ်ကညနေဘက်ပြန်လို့ မကောင်းဘူး၊ အဲဒါ သူတို့တည်းတဲ့ ဆီမှာဘဲ\nအိပ်လို့ပြောတာနဲ့ အဲဒီမှာဘဲ အိပ်ဖြစ်တယ်။\nမေမေကတော့ သူအသိနဲ့ စကားစမြည် မပျက်တာနဲ့ဘဲ တော်တော်နဲ့ အိပ်မရဘူးဖြစ်နေတယ်။\nဖေဖေကတော့ မော်တော်မောင်းနေလေရဲ့။ အိပ်ရင်းနဲ့ဟောက်တာကို ပြောတာပါ။\nမနက်ကတော့ ထုံးစံအတိုင်း ၁၀း၀၀ မှနိုး။ ဖေဖေကတော့ ကားကိုရေတွေဘာတွေဖြည့် အင်ဂျင်ဝိုင်တွေစစ် နဲ့\nအလုပ်ရှုပ်နေတယ်။ ကိုယ်တို့ညီအစ်မတွေကတော့ သူတို့နယ်ကျွေးတဲ့ ပဲပြုတ်ဆီစမ်း ထမင်းကို ကာဖီရည်နဲ့\nကောင်းကောင်းကြီး လွေးနေတယ်။ နောက်တော့ စကားပြောဆိုနှုတ်ဆက်ပြီး ၁၂း၀၀ လောက်မှာ ယောကနေ\nပြန်ထွက်ခဲ့တယ်။ ယောနယ်လည်းကျော်ပြီးတော့ လမ်းတစ်လျှောက် ဘေးဘီဝဲယာမှာ ကြည့်လိုက်တော့\nပူပြင်းဒေသ ဖြစ်တဲ့အတိုင်း ဆူးပင် တို့၊ တစောင်းပင်တို့ နောက် ဆူးပါတဲ့ အပင်တွေတော်တော်များများ\nပေါက်နေတာ တွေ့ရတယ်။ အဲဒီလိုနဲ့ တစ်ရွာဝင်တစ်ရွာထွက်၊ တစ်မြို့ဝင် တစ်မြို့ထွက်နဲ့ လာလိုက်ကြတာ\n9း00 လောက်ရောက်တော့ မြို့လေးတစ်မြို့တွေ့တယ်။ အဲဒီမှာဘဲထမင်းဝင်စားဖြစ်တယ်။ ပြီးတော့ ၁၀း၀၀\nလောက်ကျတော့ ပြန်ပြီးခရီး ဆက်ခဲ့တယ်။ မီးတွေကလည်းမှောင်မဲနေတာဘဲ။ လမ်းကအရမ်းကြမ်းတာဘဲ။\nကျောက်ခင်းလမ်းလိုမျိုးဘဲ။ ပြီးတော့ လမ်းကကျဉ်းကျဉ်းလေး။ မေမေတို့လည်း လမ်းရောမှန်ရဲ့လားမသိဘူး\nဆိုပြီးဇဝေဇ၀ါဖြစ်နေခဲ့တယ်။ လူကလဲပျက်လိုက်တာ အရမ်းဘဲ။ နာရီကြည့်လိုက်တော့ မနက် ၁း၀၀ ထိုးနေပြီ။\nအဲဒီလိုနဲ့ ဖြေးဖြေးချင်မောင်းလာတာ ကံကြီးပေလို့ လူတစ်ယောက်နဲ့တွေ့တယ်။ အဲဒီလူကို မေးကြည့်တော့မှ\nခင်ဗျားတို့လမ်းမှားနေပြီ။ တည့်တည့်ဆက်သွားရင် ဖလမ်းရောက်ဖို့ဘဲ ရှိတော့တာတဲ့ ။ အဲဒါနဲ့\nလာလမ်းအတိုင်းပြန်လာခဲ့ကြတယ်။ ပြန်လာရင်းနဲ့ဘဲ လမ်းအရမ်းကြမ်းတော့ ကားဘီးပေါက်သွားတယ်။\nကဲအဲဒါနဲ့ မထူးဘူးဆိုပြီး ကားပေါ်မှာဘဲ အိပ်မယ်ဆိုပြီး ကားမှန်တွေအလုံပိတ် AIR CON ဖွင့်ပြီး\nအိပ်လိုက်တော့တယ်။ မနက် ၈း၀၀ လောက်မှ ကိုယ်ကနိုးတာ။ ကိုယ်တို့ထင်တာက အဝေးပြေးလမ်းမထင်တာ\nဘယ်ဟုတ်ပါ့မလဲ။ မြို့လေးတစ်မြို့ ဖြစ်နေတာ။ ကိုယ်တို့ ကားကဈေးဘေးနားမှာ ရပ်ထားတာဗျ။\nကိုယ်တို့ရပ်တဲ့နေရာရဲ့ မျက်စောင်းထိုးမှာ လေထိုးကျွတ်ဖာ ဆိုင်လေ။ အဲဒီရဲ့ဘေးမှာ လက်ဘက်ရည်ဆိုင်လေး\n။ မေမေတို့ကအဲဒီမှာတောင်ထိုင်နေကြပြီ။ ကိုယ်နိုးတော့ မကြီးက ကိုယ့်ကိုလာခေါ်တယ်။ မေမေပြန်ပြောပြတာ\nက သူနိုးတော့တဲ့ လူတွေအများကြီးက ကားနားမှာအုံပြီးကြည့်နေကြတယ်တဲ့။ သူတို့ကတော့\nထူးဆန်းနေမှာပေါ့။ ကားပေါ်မှာ အိပ်နေတယ်ဆိုပြီး။ အဲလိုနဲ့ လက်ဘက်ရည်သောက်ရင်း ကျွတ်ဖာတဲ့ဆိုင်က\nမဖွင့်သေးလို့ စောင့်နေရတယ်။ ဖွင့်တာနဲ့ ဖာပြီး ခရီးဆက်ကြပြန်တယ်။\nat Thursday, April 23, 2009 ရေးသားသူ မျက်မှန်လေး\nHow to prepare for good PRESENTATION\nမင်းတို့ငါတို့တွေလည်း ကျောင်းတွေပြီးလို့ အလုပ်ခွင်ထဲဝင် လုပ်တွေလုပ်နဲ့…..လောကကြီးကို\nဖြတ်သန်းနေရတာ မလွယ်ဘူးနော်။ အခု မင်းလုပ်နေတဲ့ အလုပ်မှာ နေ့တိုင်း presentation\nတွေလုပ်ရတယ်ဆိုတာကြားရတော့ ငါဝမ်းသာတယ်ကွာ။ presentation လုပ်တာ\nပြောတော့သာလွယ်တာ၊ တကယ်လုပ်ကြည့်ရင် မလွယ်ဘူးနော်။ မင်းကို ငါသိထားသလောက်\npresentation နဲ့ ပတ်သက်တာလေးတွေ\nပြောပြချင်တယ်။ မင်းသိပြီးသားတွေဖြစ်ရင် လည်း ဖြစ်မှာပေါ့။ ok! …..\nအခုပြောပြမယ့် အကြောင်းတွေက ငါ ကျောင်းမှာတုန်းက သင်ခဲ့ရတာတွေ၊\nအလုပ်ထဲမှာ အထက်လူကြီးက ပြောတာတွေ တခြား စာတွေထဲက ဖတ်ထားတာတွေကို\nစုစည်းပြီး ငါပြောတတ်သလို ပြောပြမယ်။\nအရင်ဆုံး presentation ဆိုတာဘာလဲပေါ့။ presentation ဆိုတာ အမေးအဖြေ အပိုင်း မရောက်ခင်အထိ\nတစ်လမ်းသွား စကားပြောခြင်းတစ်မျိူးပဲ။ ကြိုတင်ပြင်ဆင်မှုနဲ့ ဖွဲ့စည်းတည်ဆောက်တတ်မှုတွေလို အပ်တယ်။\npresentation ကောင်းတစ်ခုဖြစ်ဖို့အတွက် ကြိုတင်ပြင်ဆင်ဖို့လုံးဝ မမေ့ပါနဲ့။ စကားတစ်ခုရှိတယ်\n"Failing to prepare is preparing to fail" တဲ့။\npresentation လုပ်တဲ့ နေရာမှာ ဘယ်လို ဖွဲ့စည်းပုံနဲ့ တင်ပြမယ်။ ဘာအကြောင်းအရာတွေကို\nပြောမယ်ဆိုတာကို အရင်ဆုံး စဉ်းစားရမယ်။ အကြမ်းဖျဉ်း ချရေးပြီး ဘယ်လိုအစီအစဉ်နဲ့ တင်ပြမလဲ\nစဉ်းစားရမယ်။ Presentation Slide ကို စလုပ်တော့မယ်ဆိုရင် များသောအားဖြင့် မှားတတ်ကြတာက\nကိုယ်ပြောချင်တာတွေ အားလုံးကို slide ထဲမှာ သွားပြီးရေးမိကြတာပဲ။ အဲလို ရေးလိုက်ရင် slide တွေမှာ\nစာတွေနဲ့ ပြည့်နေပြီး နားထောင်နေတဲ့ သူတွေကို ဆွဲဆောင်မှု လုံးဝ မပေးနိုင်တော့ သလို ကိုယ့်ရဲ့ \nimpression ကလည်း ပျက်သွားမယ်။ ပါတာတွေ ဖတ်ပြနေသလို ဖြစ်ပြီး ပျင်းစရာကောင်းတဲ့ presentation\nတစ်ခု ဖြစ်သွားမယ်။ အမှန်တကယ် ကောင်းမွန်တဲ့ slide တစ်ခုမှာ စာသားတွေက ရှင်းလင်းပြီး အဓိကကျ တဲ့\npoint တွေကို ပဲ ရေးထားပြီး အကျယ်တ၀င့် က ကိုယ့်ရဲ့  နှုတ်ကနေ ပြောပြသွားရမယ်။ ဖြည်းဖြည်းနဲ့\nမှန်မှန်လေး ပြောဖို့လည်း လိုအပ်တယ်။\nငါအနေနဲ့ဆိုရင် slide မှာ ၀ါကျ အပြည့်အစုံ ရေးတာ မကောင်းဘူး။ ပြောချင်တဲ့ အကြောင်းအရာအတွက်\nnoun တစ်ခုကို ရှာပြီး အဲဒါကို ထင်ရှားအောင်ရေးတာပဲ။ စာလုံးတွေရဲ့  အရွယ်အစားရွေးချယ်မှုကလည်း\nအရေးကြီးတယ်။ ထင်ထင်ရှားရှားဖြစ်နိုင်တဲ့ size ကို ရွေးချယ်တတ်ရမယ်။\nပါမောက္ခဒေါက်တာ အောင်ထွန်းသက်ကတော့ slide တွေမှာ 4*4 ဆိုတဲ့ နည်းနဲ့ ဖြေရှင်းတယ်တဲ့။ slide\nတစ်ခုမှာ စာကြောင်းလေးကြောင်းပဲထားပြီး စာကြောင်းတစ်ကြောင်းမှာ စာလုံး လေးလုံး။ ဒါဆိုရင်\nPresentation တစ်ခုလုပ်တော့မယ်ဆိုရင် ပြင်ဆင်ချိန်ဘယ်လောက်ယူရမှာလဲ။\nAcademic way of thinking အရဆိုရင် အချိုး 10:1 နဲ့တွက်တယ်။ ဘယ်လိုလဲ\nဆိုရင် presentation က ၅မိနစ်ဆိုရင် ပြင်ဆင်ချိန်က ၁နာရီအောက်ပဲ\nဖြစ်ရမယ်။ ၁နာရီ presentation ဆိုရင်တော့ ၁၀ နာရီလောက်ပြင်ဆင်ရမှာပေါ့။\nရည်ရွယ်ချက်ဆိုတာ အရေးကြီးတယ်။ presentation ကိုဘာအတွက်လုပ်တာလဲ။ အဲဒီ\nရည်ရွယ်ချက်ကို နားထောင်တဲ့သူတွေ လုံးဝနားလည်သွားအောင် တင်ပြနိုင်ဖို့လိုအပ်တယ်။\nကိုယ့်ပြောချင်တဲ့ ရည်ရွယ်ရာစီကို နားထောင်တဲ့သူတွေကို ဆွဲခေါ်သွားနိုင်ရမယ်။\nအဲသတိထားရမှာက ရည်ရွယ်ချက်ကို အများကြီး မထားမိဖို့ပဲ ဘာလို့လဲဆိုရင်\nနားထောင်နေတဲ့ သူတွေ စိတ်ရှုတ်သွားနိုင်တယ်။\nဒါ့ကြောင့် နှစ်ခုလောက်ပဲ ထားတာကောင်းတယ်။\npresentation မှာ focus က key ပဲ။ ကိုယ်က သိသွားစေချင်တာကို focus လုပ်ပြီး\nမပြောနိုင်ရင် နားထောင်တဲ့သူက ကိုယ်က ဘာကို ပြောချင်နေတယ်ဆိုတာ\nကိုယ်က ဘယ်သူတွေကိုပြောမှာလည်းဆိုတာကို သိရင် ပိုပြီးတော့ ပြင်ဆင်ရတာ\nပိုကောင်းတယ်။ နားထောင်တဲ့ သူ အပေါ် မူတည်ပြီး ကိုယ့်ရဲ့  ပြင်ဆင်မှုက\nDefine the structure and content\nStructure ကျအောင် လုပ်နိုင်မှ စွဲဆောင်မှု ရှိမယ်လို့ ထင်တယ်။ ယေဘူယျအားဖြင့်\nIntroduction, Main Content, Conclusion တွေပါမယ်။ presentation မှာ\nအစနဲ့ အဆုံးက အရေးကြီးတယ်။ ဘယ် presentation မှာပဲ ဖြစ်ဖြစ် အစက လုံးဝ key ပဲ။\nနားထောင်တဲ့ သူတွေရဲ့  အာရုံကို စွဲဆောင်နိုင်ရမယ်။ အကြောင်းအရာတွေကို သေချာတင်ပြနိုင်ရမယ်။\nရှင်းလင်းပြတ်သားပြီး အတက်အကျရှိတဲ့ အသံနေအသံထားနဲ့ ပြောနိုင်ရင် ပိုကောင်းမယ်။\nနောက်ဆုံးမှာ နားထောင်တဲ့ သူတွေရဲ့  ဦးနှောက်ထဲမှာ ဘာကျန်ထားခဲ့ စေချင်တာလဲ။\nအဲဒါကို သိထားပြီး ကိုယ်က သိစေချင်သွားတဲ့ဟာကို လုံးဝဦးစားပေးပြီးပြောရမယ်။\nSlide တွေလုပ်ရင်လည်း စွဲဆောင်မှုကောင်းကောင်းနဲ့ လုပ်ရမယ်။\nအရောင်ရွေးချယ်မှုက လည်း အရေးကြီးတယ်။ font size ရောပဲ။\nအမြင် ရှင်းလင်းဖို့က အရေးကြီးတယ်။\n* သူငယ်ချင်းတစ်ယောက်က Forward လိုက်လို့ပါ။\n* အသုံးတည့်မယ်တင်တာရယ်၊ အများအတွက်အကျိုးပြုမယ်ထင်လို့ လက်ဆင့်ကမ်းပေးတာပါ။\nat Wednesday, April 22, 2009 ရေးသားသူ မျက်မှန်လေး\nသင်္ကြန် အတွေး သင်္ကြန် အဆွေး\nအင်းယားလမ်းနဲ့ တက္ကသိုလ်ရိပ်သာလမ်းတလျှောက် ကိုယ်တို့ကားပတ်မောင်းရင်း မနက်ဖြန်\nဒီမဏ္ဍပ်ထိုင်မယ်၊ ကိုယ်ကလဲဟိုမဏ္ဍပ်ထိုင်မယ်နဲ့ညှိလို့ တော်တော်နဲ့မရခဲ့ကြဘူးဖြစ်နေကြ\nတယ်။နောက်ဆုံးတော့ နှစ်ယောက်လုံးကြိုက်တဲ့မဏ္ဍပ်တစ်ခုကို အင်းယားလမ်းမှာ\nစပြီးတွေ့ခဲ့တယ်။ မဏ္ဍပ်နာမည်က ၀ိဥာဉ်လေးများ လို့ခေါ်တဲ့ “SOULS” တဲ့။\nမဏ္ဍပ်ကအထပ်လေးထပ်၊ ပြီးတော့ မဏ္ဍပ်တစ်ခုလုံးကို အနက်ရောင်တွေနဲ့\nချယ်မှုန်းထားတယ်၊ ပြီးတော့အကြိုအပို့ရယ်၊ ယမကာလေးရယ်၊\nအရိပ်ကျတဲ့နေရာ ဆိုတော့ ကိုယ်တို့အကြိုက်နဲ့ ကိုက်နေတာနဲ့ဘဲ\nအဲဒီမဏ္ဍပ်ကလေးကိုရွေးဖြစ်တယ်။ ဒါနဲ့ဘဲကိုယ်တို့နှစ်ယောက် လက်မှတ်လေးတွေဝယ်ပြီး\nပြန်လာခဲ့ကြတယ်။ မနက်ဖြန် ဘာဝတ်မယ်ဆိုတာ တိုင်ပင်ပြီးနှစ်ယောက်သား\nစိတ်ကူးလေးတွေ ယဉ်ခဲ့ကြတယ်။ ပြီးတော့ စုကို သူ့အိမ်ပြန်ပို့ပြီး ကိုယ့်အိမ်ကို\nပြန်လာခဲ့တယ်။ ဒီညတော့ စောစောအိပ်မှ။ အိပ်မယ်သာ ပြောတာပါ၊ မနက်ဖြန်\nကဲရတော့မယ် ဆိုတဲ့အသိနဲ့ အိပ်လို့တော်တော်နဲ့မပျော်ခဲ့ဘူး။\nအရင်နေ့တွေတုန်းက နေဖင်ထိုးမှထတတ်တဲ့ကိုယ်၊ ဒီနေ့ကျတော့ ဘာလို့မှန်းမသိ\nအစောကြီးနိုးနေခဲ့တယ်။ ချစ်သူစုကို ဖုန်းဆက်ပြီးအိပ်ရာက နှိုးပြီးမနက်စာကို\nအမေလုပ်ပေးတဲ့ ပဲပြုတ်ထမင်းကြော်နဲ့ ကော်ဖီကိုကောင်းကောင်းကြီးလွေးပြီး\nရေမိုးချိုး အ၀တ်အစားလဲပြီး ကြိုပို့ကားကိုစောင့်နေခဲ့တယ်။ ကြိုပို့ကားက\nမြို့ထဲကစထွက်မှာဆိုတော့ ဗိုလ်မြတ်ထွန်းလမ်းမှာနေတဲ့ ကိုယ်ကိုအရင်ဦးဆုံး\n၀င်ကြိုတယ်။ကိုယ့်ကိုကြိုတဲ့ အချိန်မှာ မနက် ရး၀၀ လောက်ရှိပြီ။ ပြီးတော့\nကျောက်မြောင်း၊တာမွေ တွေကြိုပြီး ချစ်သူရှိတဲ့ ရန်ကင်းကို\nကြိုဖို့ရောက်လာခဲ့တယ်။ကြိုပို့ကားရောက်တော့ စုက တိုက်ပေါ်ကဆင်းလာတော့\nကိုယ်မှင်တက်သွားတယ်။ ဒီနေ့မှ ဘာလို့စုက ပိုလှနေရတာလဲကွာ။ ကိုယ်ကိုယ်ကိုယ်လည်း\nအရမ်းဂုဏ်ယူနေမိတယ်လေ။အဲဒီလိုနဲ့ မဏ္ဍပ်ကို ၉း၀၀ လောက်ရောက်ခဲ့တယ်။\nရေကတော့ထုံးစံအတိုင်း ၁၀း၀၀ ကျော်ကျော်မှဖွင့်ပေးတယ်။ မဏ္ဍပ်မှာ အရောင်အသွေး\nကလည်း စုံလင်လှပါဘိနဲ့၊ ပျိုချောတွေကလဲ ပေါပါဘိ၊ ဘယ်လိုဘဲလှနေပါစေ၊\nကိုယ့်ရဲ့စုကိုတော့ မှီမယ်မထင်ပါဘူး။ ၁၀း၃၀ လောက်ရောက်တော့ ကိုယ်ရောစုရော\nချမ်းတာနဲ့ မဏ္ဍပ်အပေါ်ထပ်မှာထားတဲ့ Punch ကိုသွားသောက်ဖြစ်တယ်။ အဲဒီမှာ\nအ၀ါရောင်တောက်တောက်နဲ့ ကောင်မလေးတစ်ယောက်က ကိုယ့်ကို Punch ယူပေးဖို့\nသုံးထပ်ကနေ လှမ်းပြောတယ်။ကိုယ်လည်းယူပေးမိတယ်။ အဲဒါကိုစုက သ၀န်တိုပါလေရော။\nမိန်းမမျက်လုံးချင်းသိတယ် ဆိုဘဲ။ ကိုယ်လည်း စုစိတ်ဆိုးနေမှန်းသိတော့ ပြန်ချော့ရတာပေါ့ ။\nအဲဒါနဲ့ နေ့လည်ထမင်းစားချိန်ရောက်တော့ စုကစိတ်ဆိုးပြေသွားတယ်၊ ကိုယ်တို့လည်း\nမဏ္ဍပ်ကပေးတဲ့ ထမင်းဘူး ကို မဏ္ဍပ်ပေါ်မှာဘဲဖွင့်စားပြီး အင်းယားပန်းခြံထဲကို\nကော်ဖီခါးခါး သောက်ချင်တာနဲ့ သွားသောက်ပြီး မဏ္ဍပ်ကို ပြန်ခဲ့တယ်။\nနောက်ညနေပိုင်းရေပြန်ဖွင့်တော့ ရေပက်ပြီး ညနေ ၆း၀၀ လောက်ကျတော့ရေပိတ်သွားတယ်။\nဒါနဲ့ဘဲ သူတို့ပို့တဲ့ကားနဲ့ဘဲ ပြန်လာခဲ့ကြတယ်။ ပြီးပြန်ပြီပေါ့ သင်္ကြန်အကျရယ်။\nမနေ့က မဏ္ဍပ်ကလူတွေနဲ့ တော်တော်လေးသိသွားပြီမို့ ဒီနေ့က ပိုပြီးပျော်စရာကောင်းတယ်လို့\nထင်နေမိတယ်။ မနေ့က အ၀ါရောင်ကောင်မလေးက ဒီနေ့ အနီရောင်ရင့်ရင့်နဲ့ တစ်မျိုးလေး\nလှလို့နေပြန်တယ်။ ကိုယ်တို့က သုံးထပ်မှာ၊ သူကနှစ်ထပ်မှာ ရေပက်နေတယ်။\nနေ့လည်ထမင်းစားချိန်ရောက်တော့ ကောင်မလေးက ကိုယ့်ဘေးနားမှာ လာစားပြီး\nကိုယ့်ကိုစတင်မိတ်ဆက်တယ်။ သူ့နာမည်က ရွက်ဝါ တဲ့။\nသူကဒီမဏ္ဍပ်မှာ တစ်ယောက်တည်းဖြစ်နေလို့ပါတဲ့။ ကိုယ်လဲ စုနဲ့ပါမိတ်ဆက်ပေးမိတယ်။\nစုကတော့ခပ်တင်းတင်းပါဘဲ။ ကောင်မလေးကတော့ တော်တော်ဖော်ဖော်ရွေရွေပါဘဲ။\nဒီလိုနဲ့ ၁း၃၀ လောက်မှာရေလာ၊ ပြီးတော့ ၆း၀၀ ကျတော့ပြန်။\nအတက်နေ့တောင် ရောက်ခဲ့ပြီပေါ့။ ကိုယ်မဏ္ဍပ်ရောက်ရောက်ချင်း ကိုယ်ရှာခဲ့မိတယ်\nကောင်မလေးကို။ စုကရိပ်မိသွားပြီးကိုယ့်ကို စိတ်ဆိုးနေတယ်။\nခဏနေတော့ ကောင်မလေးရောက်လာတယ်၊ အဖြူရောင်ဂျက်ကင်လေးနဲ့။\nကောင်မလေးကဒီနေ့တော့ ထူးထူးခြားခြား သူတစ်ယောက်တည်းမဟုတ်တော့ဘူး ခင်ဗျ။\nLady ကြီးတစ်ယောက်နဲ့ ။ ကောင်မလေး နေမကောင်းများဖြစ်နေလားမသိဘူး၊\nမျက်နှာကဖျော့တော့တော့နဲ့ ။ ကိုယ့်ကိုလည်း လှမ်းကြည့်နေရှာတယ်။\nကိုယ်ချစ်သူ စုကတော့ ကိုယ့်ကိုစိတ်ဆိုးပြီး ဘယ်ထွက်သွားမှန်းမသိ။ ကိုယ်လည်း\nကိုယ်ပုခုံးကို လက်တစ်စုံလာကိုင်တော့မှဘဲ ကိုယ်သတိပြန်ဝင်လာတယ်။\nသြော် ၁၂း၀၀ တောင်ရှိပြီိကိုး။ စုကို ကိုယ်လည်းကောင်မလေးအကြောင်းပြောပြနေမိတယ်။\nကောင်မလေးက ဒီနှစ်သင်္ကြန်ဟာ သူ့ဘ၀အတွက် နောက်ဆုံးသင်္ကြန်ဖြစ်ကြောင်း၊\nသူက မနက်ဖြန်ဆိုရင် သူ့အဖေရှိတဲ့ အမေရိကားကို အပြီးလိုက်သွားရတော့မှာ\nဆိုတဲ့အကြောင်း၊ သူမှာ အသဲရောဂါရှိတယ် ဆိုတဲ့အကြောင်း၊\nဟိုမှာအသဲအစားထိုးကုရမှာ ဆိုတဲ့အကြောင်း၊ သူ့အသက်ရှင်ဖို့က ၄၀% သာရှိကြောင်း\nတွေစုကိုပြောပြလိုက်တယ်။ စုကလည်းကောင်မလေးကို တော်တော် သနားသွားတယ်လေ။\n၂း၀၀ ကျတော့မဏ္ဍပ်က ရေပြန်ဖွင့်တယ်။ စုက ကောင်မလေးရဲ့ညာဘက်မှာ နေပြီး\nကိုယ်ကတော့ ကောင်မလေးရဲ့ ဘယ်ဘက်မှာနေပြီး ရေပက်ခဲ့ကြတယ်။\nအချိန်တွေကလည်းကုန်တာမြန်လိုက်တာ။ ဒီနေ့ အတက်နေ့ဆိုတော့ ၆း၀၀ ရေပိတ်တာနဲ့\nကိတ်အထူးအစီအစဉ်စတော့မယ်။ ၆း၀၀ လည်းထိုးတော့မှာဆိုတော့မဏ္ဍပ် စီစဉ်သူတွေက\nကိတ်ကို အဆင်သင့်လုပ်ထားကြတယ်။ ၆း၀၀ လည်းထိုးရော ကိတ်အစီအစဉ် စပြီ ဆိုတာနဲ့\nကိတ်တွေနဲ့ အလုအယက်လိုက်ပေါက်လိုက်. သုတ်လိုက်နဲ့ ပျော်စရာ ကောင်းခဲ့ပါတယ်။\nကောင်မလေးကလည်း ကိုယ်တို့နှစ်ယောက်ကို သုတ်လိုက်၊ ကိုယ်တို့ကလည်း သူ့ကို\nသူ့ဘေးက Lady ကြီးက ရွက်ဝါရေ ပြန်တော့မယ် လို့ပြောမှ\nကိုယ်တို့လည်းပြန်ဖို့သတိရတော့တယ်။ မဏ္ဍပ် ပတ်လည်ကြည့်လိုက်တော့ မဏ္ဍပ်ပေါ်မှာ\nလူတောင်သိပ်မရှိတော့ဘူး ။ ကောင်မလေးကလည်း ကိုယ်တို့ကိုနှုတ်ဆက်ပြီး\nမျက်လုံးအိမ်မှာ မျက်ရည်အပြည့်နဲ့ သူ့ Lady ကြီးခေါ်တဲ့နောက် ကိုပါသွားလေရဲ့။\nအဲဒီနောက်မဏ္ဍပ် နဲ့ခပ်လှမ်းလှမ်းက Saloon ကားလေး တစ်စီးပေါ်တက်သွားလေရဲ့။\nပြီးတော့နောက်မှန်ကနေ ကိုယ်တို့နှစ်ယောက်ကို မမြင်ရတော့အထိ လက်ပြသွားလေရဲ့။စုက\nကိုယ့်ပုခုန်းပေါ်မှာ ခေါင်းတင်ပြီး ငိုနေခဲ့တယ်.။\nကိုယ်ကတော့ စုကိုချော့ရင်း မျက်လုံးအိမ်မှ မျက်ရည်စတွေက ပါးပြင်တစ်လျှောက်မှာ\nသူ နဲ့ ကျွန်မစ ပြီးဆုံတဲ့နေ့\nat Thursday, April 02, 2009 ရေးသားသူ မျက်မှန်လေး\nသွေးအမျိုးအစားအလိုက် စားသင့် ရှောင်သင့်သော အစားအစာ...